Markina-Xemeingo Uni pilotalekuan emango diote amaiera Xistera Zirkuituari - Lea-Artibai eta Mutrikuko Hitza : Lea-Artibai eta Mutrikuko Hitza\nMarkina-Xemeingo Uni pilotalekuan emango diote amaiera Xistera Zirkuituari\nNesken finala eta mutilen lehen eta bigarren mailetako finalak lehiatuko dira. Berriatuko, Mutrikuko, Etxebarriko eta Markina-Xemeingo pilotariak daude finaletan. Barikuan hasiko dira jaialdiari lotutako ekimenak.\n2019ko Xistera Zirkuituko finalistak. Argazkia: Xistera\nDena prest dago Xisteraren Zirkuituko finaletarako, eta beste urte batez, Markina-Xemeingo Uni pilotalekua izango da egoitza. Hiru final jokatuko dira bertan, zapatuan [abenduak 21], 17:00etatik aurrera. Nesken partidekin ekingo diote jaialdiari. Aldazabal eta Calvo eta Merino eta Lizardi neurtuko dira final handi horretan.\nXistera elkartekoek azaldu dutenez, pilotariak ilusioz beterik daude. “Iaz txapela lortu nuen, eta aurten ere saiatuko naiz lortzen”, adierazi du Maialen Aldazabalek. Iaz, Arberekin lortu zuen garaipena, baina Calvorekin ere oso gustura dabilela azaldu du biak dira-eta berriatuarrak. “Guk gure lana egiten saiatu behar dugu, eta aurkariei gauzak zail jarri”, gaineratu dute.\nMerino eta Lizardi Gipuzkoako bikotea edukiko dute aurrean. Lizardi finalera heldu zen iaz ere, baina ez zuen garaipena lortu. “Aurtengoan irabaztea tokatzen zait. Finalerdietan gauzak ongi atera zitzaizkigun eta konfiantza handiarekin gatoz finala jokatzera. Ea bigarrengoan txapela lortzen dudan”, esan du atzelari mutrikuarrak.\nOndoren, mutilen bigarren mailako finala jokatuko da. Ibañez eta Olazagazti eta Vidal eta Atain II.a bikoteak neurtuko dira. Horiei ere ilusiorik ez zaiela falta azpimarratu dute Xisterakoek. “Helburua ahalik eta lasaien aritzea izango da, gu geu izatea, eta elkarri lagunduz jardutea. Finalerdietan ongi atera zitzaigun, eta oraingoan ere helburua bera izango da”, esan du Unax Vidalek.\nGorka Mugartegi Atain II.a izango da 15 urterekin final horretako gazteena. Hala ere, etxean aritzeak ez diola presiorik egiten esaten du. “Final honetan egotea gauza handia da, ilusio itzela egiten dit. Etxean jokatzeak indar handia ematen dit, ezagun eta lagun asko etorriko dira eta presioa baino gehiago laguntza izango dela uste dut”, esan du markina-xemeindarrak.\nPartidu ikusgarriez gainera, ekitaldiz bete egongo da eguna; gazteen topaketak, bazkaria eta hitzaldia egongo dira\nEskarmentu handia, eta aurten lehen eta bigarren fasetako finalak jokatu dituzten Ibañez eta Olazagazti izango dituzte aurrean. “Irabaztea tokatzen zaigu. Bi fasetako finalak jokatu eta galdu ditugu, orain final handia tokatzen zaigu irabaztea”, aitatu du Ibañezek.\nMutilen nagusien mailako bikoteak irtengo dira azkenak kantxara. Antxon eta Goixerri, Gonzalezen eta Manziren aurka arituko dira. Iaz Antxonek eta Manzik irabazi zuten, eta, aurten, aurrez aurre aurkituko dira. Antxon eta Goixerri aurkari gogor modura ikusten ditu Manzi mutrikuarrak. “Antxon bezalako bat aurrean izateak beti zailtzen du partida. Goixerri ere atzean oso indartsu dabil. Eta gauzak ongi egin beharko ditugu”. Beraz, burua hotz edukitzea garrantzitsua izango dela uste du: “Finalerdietan ere horrelaxe mantendu genuen, gaizki hasi bait ginen, baina, gero, buelta emateko gai izan ginen”. Gipuzkoarrak garbi dauka zer egin behar duten: “Goixerri gaztea da, eta horri erasotu beharko diogu, Antxoni ahalik eta gutxien sartzen utzi jokoan”.\nAratz Mendizabal Goixerri, beste bikoteko atzelaria ere mutrikuarra da. Aurten jokatu du lehen aldiz maila nagusian, eta finalean sartu da. “Niretzat gauza handia da mailaz igo eta finalean sartzea. Finala zaila izango da, aurkariek finalerdietan ere erakutsi bait zuten euren maila” . Bere bikotea, Antxon Alberdi etxebarritarra, beti agertzen da faborito bezala. Final estua izango dela aurreikusten du. Antxonen ustez Goixerriren gaztetasunak ez du eraginik izango. “Erakutsi du nolako maila duen. Honelako finalak jokatzen ohituta dago, eta uste dut bion artean lan oso ona egin dezakegula, nahiz eta irabazteko dena ongi egin beharko dugula jakin”.\nZesta-puntaren jaia. Partidu ikusgarriez gainera, ekitaldiz bete egongo da eguna. Horrela, zesta-punta zaleek goizetik edukiko dute zesta-punta partiduak ikusiz gozatzeko aukera. Xisterak jakitera eman duenez, puntista gazteen jardunaldiak egongo dira 10:00etatik aurrera, Markina-Xemeinen, Etxebarrian, Ziortza-Bolibarren eta Berriatuan. Gero, bazkaria ere egongo da da, eta musikarik eta festa girorik ere ez da faltako. Sarrera doan izango da, eta bertaratu ezin dutenek, finalak streaming bidez ikusi ahal izango dituzte Xisteraren kanalean.\n2018ko finalen jaialdiko parte hartzaileak. Argazkia: Xistera\nBestalde, Markina-Xemeingo Zesta-Punta Eskolak eta Zesta Puntaren Lagunak elkarteak antolatuta, Euskal Herriko frontoiak: joko eremuak baino zerbait gehiago hitzaldia egongo da barikuan [abenduak 20] 19:00etan, kultur aretoan. Patxi Juaristi Larrinaga soziologo, idazle eta EHUko Bizkaiko Campuseko errektoreordea eta Olatz Gonzalez Abrisketa antropologoa. Gonzalezek pilota ikertu du, eta 2005ean Pelota vasca: un ritual, una estetica liburua argitaratu zuen, eta 2012an Estatu Batuetan atera zuten.


Humanitate eta Enpresatan lizentziatua Donostiako Deustuko unibertsitatean, esportazioan lan egin du, hain zuzen ere, bidaiatzeko aukera eman dion lana. Halaber, hizkuntzak asko gustatzen zaizkio eta ingelesa, frantsesa eta alemaniera hitz egiten ditu. Kooperatibista da, baita bere senarra ere, hain zuzen ere, Debagoienan oso presente dagoen enpresa-eredua eta berak defendatzen duena.\nBere ibilbide politikoa 2011n hasi zuen zinegotzi bezala. Ondoren Eusko Jaurlaritzako Enplegu eta Gizarte Politikako saileko Gizarte-Ekonomia zuzendari izan da baita Euskadiko Kooperatiben Goren Kontseiluko presidentea ere.\nEgun Arrasateko Alkatea da.\nIdentitate komunitario eta kolektiboan sinisten du eta kultura atsegin zaio.


Beuregard de Terrasson - Wikipedia, entziklopedia askea.\nLionel ARMAGHANIAN (2014-2020)\n45° 08′ 54″ N, 1° 13′ 57″ E / 45.1483°N,1.2325°E / 45.1483; 1.2325Koordenatuak: 45° 08′ 54″ N, 1° 13′ 57″ E / 45.1483°N,1.2325°E / 45.1483; 1.2325\nBeuregard de Terrasson (Frantzia)\nBeuregard de Terrasson (Okzitania)\nVillac, Le Lardin-Saint-Lazare, Peyrignac, Cublac eta Terrasson-Lavilledieu\nBeuregard de Terrasson (okzitanieraz Beuregard de Terrasson, frantsesez eta ofizialki: Beauregard-de-Terrasson) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 734 biztanle zituen.\n2007an Beauregard-de-Terrasson udalerrian erroldatutako biztanleak 690 ziren. Familiak 303 ziren, horien artean 92 pertsona bakarrekoak ziren (40 bakarrik bizi ziren gizonak eta 52 bakarrik bizi ziren emakumeak), 115 seme-alabarik gabeko familiak ziren, 76 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 371 etxebizitza zeuden, 306 familiaren etxebizitza nagusia ziren, 36 bigarren erresidentzia ziren eta 29 hutsik zeuden. 363 etxeak ziren eta 8 apartamentuak ziren. 306 etxebizitza nagusietatik 240 bere jabearen bizilekua ziren, 62 alokairuan okupaturik zeuden eta 4 doan lagata zeuden; 2 etxek gela bat zuten, 13 etxek bi zituzten, 45 etxek hiru zituzten, 113 etxek lau zituzten eta 133 etxek bost zituzten. 242 etxek euren parking plaza propioa zuten azpian. 137 etxetan ibilgailu bat zegoen eta 135 etxetan bat baino gehiago zituzten.\nBeauregard-de-Terrasson udalerriko biztanleria-piramidea 2009an .\n2007an lan egiteko adina zuten pertsonak 414 ziren, horien artean 295 aktiboak ziren eta 119 inaktiboak ziren. 295 pertsona aktiboetatik 271 lanean zeuden (142 gizon eta 129 emakume) eta 24 langabezian zeuden (10 gizon eta 14 emakume). 119 pertsona inaktiboetatik 49 erretiraturik zeuden, 27 ikasten zeuden eta 43 "bestelako inaktibo" gisa sailkaturik zeuden.\n2009an Beauregard-de-Terrasson udalerrian 314 unitate fiskal zeuden, 726,5 pertsonek osaturik. Pertsona bakoitzeko diru-sarrera fiskalaren mediana urteko 16.673 euro zen.\n2007an zeuden 12 komertzioetatik, 1 janari enpresa zen, 3 eraikuntza enpresak ziren, 3 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 6 zerbitzu publikoetatik, 1 posta bulegoa zen, 1 margolaria, 1 zurgina, 1 argiketaria, 1 ile apaindegia eta 1 jatetxe.\n2000. urtean Beauregard-de-Terrasson udalerrian 15 nekazaritza-ustiategi zeuden, 180 hektarea erabiltzen.\nLe Lardin-Saint-Lazare (2,3 km)\nPeyrignac (3,1 km)\nCondat-sur-Vézère (3,5 km)\nVillac (4,6 km)\nChâtres (4,8 km)\nLes Farges (5,0 km)\nCublac (5,9 km)\nBNF: 15251681z (data)\nOrriaren azken aldaketa: 28 abendua 2019, 18:39.


Sarrera-txartelak zozketatzen ditugu "Gernika" filma ikusteko - Musutruk, kukuxumusuren blablabloga\nHome›Sin categoría›Sarrera-txartelak zozketatzen ditugu “Gernika” filma ikusteko\n1937ko apirilaren 23an, Espainiako Gerra Zibila pil-pilean zegoela, Bizkaiko Gernika herria bonbardatu zuen armada alemanak, Bigarren Munduko gerraren saio makabro gisa. Atzeragoardiako herri baten aurkako aireko lehen eraso masiboa izan zen. Bonbek Gernika herria suntsitua utzi zuten eta bertako populazioa larrutua.\nMomentu hartan, bakarrik lau kazetari ari ziren Iparreko Frontearen berri ematen, hiru britainiar eta belgikar bat. Haien artean, aktiboena George Steer izan zen. Gau osoan bizirik atera zirenei elkarrizketak egiten ibili zen eta albistea The Times egunkari londrestarraren azalean eman zuen argitara.\nSteer-en kronika horrek eta Frantziako beste hedabide batzuek argitaratutako informazioek akuilatu zuten Picasso eta maiatzaren 1etik ekainaren 4ra bitarte bere horma-irudi handia pintatu zuen Parisen, “Gernika” izenekoa. Izan ere, koadroa gerra, basakeria eta faxismoaren aurkako ikur unibertsala bihurtu zen berehala. Ez baduzu ikusi, Madrilgo Reina Sofia Museotik pasa zaitezke. Izugarri gustatuko zaizu.\nFilmaren oinarri kazetari ingeles hori (James D’Arcy-k interpretatua) eta emakume bat, Constancia de la Mora (Maria Valverdek biribiltzen du papera) dira. Azken horrek Madrilgo prentsa bulego errepublikarraren ardura zuen, Telefonica eraikinean, Gran Vian.\nBi protagonista, bistan da, maitemintzen dira baina trama dramatiko erromantikoaz haratago “Gernika” informazioaren erabileraz mintzo da eta nolatan haren kontrola hil ala bizikoa izaten den gerra bat irabazten saiatzeko. Orobat, gizakiaren izaeraz, haren deabruen kontra borrokan ari den kazetari batek eta bere aspaldiko niarekin harremanetan paratzen duen prentsa zentsuratzaile batek irudikatua.\nIngelesez, gaztelaniaz, euskaraz eta alemanaz errodaturik dago (jatorrizko bertsioa ikus dezazula gomendatzen dizugu). Euskadin girotua, berde aunitz, urdin aunitz, itsaso aunitz eta lohi aunitz dituela, bertan toki ezagunak agertzen dira, Gaztelugatxeko San Juaneko txoko famatua, adibidez, planetako tokietarik gomendagarrienetakoa, kar, kar, edo Bilbokoei galdetu bestela.\nFinean, emozio bi ordu inguru igarotzeko aukera ederra, lehen mailako aktore eta aktoresekin, efektu berezi izugarriekin, Euskadi berde eta marinaren agertokiekin; aukera ona ere aunitzendako oraindik lauso suertatzen den historiaren kapitulu hori hobeki ezagutzeko.\nFacebboken filma sustatzeko egin duten orrian zehaztasun eta albiste guztiak, fotogramak, making-off, aktoreekin egindako elkarrizketak eta irrika bizia sortuko dizuten askoz gauza gehiago ikus ditzakezu.\nKukuxumusuk Rio 2016ko Joko ...


HERENSUGEAREN IPUINA by ALAIN AJURIA - issuu\nHERENSUGEA 1. Mendi eta harkaitz handi batzuen azpian Ordu単a herria kokatuta dago. Orain duela asko, trena ez zegoenean, orain baino askoz txikiagoa zen. Jendea nekazaritzan eta abeltzaintzan aritzen zen. Eta dirudienez, jendea zoriontsu bizi zen herensuge izugarri batek ikaratu aurretik.\n2. Bai, lagunok. Ordu単atik ez urrun, hango kobazulo batean herensuge harrigarri bat bizi zen. Ezin du inork imajinatu herensuge batek zenbat jan dezakeen. Ordu単akoek esaten zutenez, hango herensugeak egunero behi bat eta bi ardi jaten zituen. Jendea kezkatuta zegoen, honela jarraituz gero, herensuge madarikatu hark abere guztiak jango zituelako.\n3. Ordu単ako jendeak ezin zuen gehiago jasan, herensugearen tripa handiarentzat abere guztiak gutxi zirelako. Herensugearekin paktu bat egin behar zuten. -Zertara zatozte?- oihukatu zien herensugeak -Zurekin hitz egin behar dugu. Horrela ezin dugu jarraitu, abererik gabe geratuko garelako. -Ja, ja, ja..- barre egin zuen herensugeak- gauza bat egin dezakegu, urtean behin herriko gazte bat ematen badidazue, nik zuen abereak errespetatuko ditut eta ez dut bat ere jango. Ordu単ako jendeak amorru bizian onartu zuen herensugeak egindako proposamena.\n4. Herriko beste leku batean Jon errementaria bizi zen. Hau guztiz maiteminduta zegoen Nerearekin eta honek gauza bera sentitzen zuen. Lana hau bukatu eta gero joan gaitezke paseatzera, ezta? Ederki, ea bukatzen duzun zure lana, nirea bukatuta dagoelako jadanik. Biak elkarrekin egoteak zoriontsu egiten zituen.\n5. Baina herriko jaiak zirenean, eta herritarrek kantak eta dantzak egiten zituztenean, han agertu zen herensuge maltzurra bere gaztea eskatzera. -Agindu duzuen bezala, gazte baten bila nator. Ea ba, azkar ibili eta ekar ezazue!! Nire sabelak ezin du gehiago jasan. -Barkatu, baina jaietan gaude, ezin duzu jaiak bukatu arte itxaron? -Zuek agindutakoa bete behar duzue, bestela zuen abereek nire sabelean bukatuko dute! -Ongi dago. Egin dezagun zozketa gazteen artean eta tokatzen zaionari tokatu zaio eta kito! Hau zorte txarra, Nereari tokatu zitzaion eta.\n6. Ordu horretan Nerea bere maitearekin zegoen eta hara joan ziren berri txarra ematera. Jon, hori jakindakoan, su eta gar jarri zen. -Hemendik ez duzue inor eramango, herensuge handitzar horri emateko, eta askoz gutxiago ere nik maite dudan pertsona. -Sentitzen dut, Jon, baina onean ala txarrean eramango dugu Nerea, herensugeari horrela zin egin geniolako. -Ezta pentsatu ere!Aurretik ni ere eraman beharko nauzue!\n7.-Jonen oihuen artean eraman zuten Nerea, herensugeak jateko. Ez egin negar Nerea. Nik zin egiten dizut salbatuko zaitudala. Jon geldiarazteko, bi gizon sendo behar izan zituz ten. Nerea etsituta, negar isilean, bi gizonen artean eramanda izan zen. Geldi, Jon, ez dugu beste erremediorik!\n8. Herriko batzuek Nerea harri handi batera lotu zuten herensugeren kobazuloaren aurrean. Herensugeak Nerea ikusi zuenean, orroka hasi zen eta bere sudur zuloetatik sua eta kea ateratzen zitzaizkion.\n9. Jonek ezin zuen denborarik galdu. Bere errementerian su gorri-gorritan bere lantza prestatzen hasi zen. Aurreko tristura amorru bihurtu zen lantza prestatzen ari zen bitartean. Orduan, herensugea nola hil pentsatzen hasi zen. -Herri honetako jendeak hemendik aurrera jakingo du nor den Jon errementaria...\n10. Jon herensugearen kobazulora joan zen. Lehengoz Nerea askatu zuen, gero bere ezkutuak lagunduta herensugearen sugarraldiak gelditzen zituen. -Maitea, ez dakit ezkutuak iraungo duen, baina herensugea hurbilduz gero, bereak egingo du. -Zuhur jokatu, maitea, bestela mamutzar honek biok hilko gaitu.\n11. Herensugea Jon ikaratzeko asmoz, gehiago hurbildu zen eta Jonek momentu hura aprobetxatu zuen bere lantza herensugearen bihotzean iltzatzeko. -Hemen akabo gure pena, baita zure bizitza ere! Garrasika eta garrasika herensugeak azken sugarraldiak bota zituen. Jonek behin eta berriro iltzatzen zuen lantza herensugearen bihotzean.\n12. Jon eta Nerea herrira itzuli ziren herensugearen buztanarekin. Herriko jendeak, algara bizian, bikotea lepoetan eraman zuten. -Ongi etorri, Jon! Zuri esker berriro bakean biziko gara. -Eskerrik asko, lagunak! Herensugearen istorioa inork ez ahazteko, bere buztana ekarri dizuetâ€Ś Herensugearen buztanak urteak eta urteak herriko dorre batean eskegita iraun zuen beste herensugeak handik urrun ibil zitezen!


James Bond - Wikipedia, entziklopedia askea.\nJames Bond fikziozko britainiar espioi bat da, 007 agentea izenaz ere ezaguna, Ian Fleming britainiar idazleak 1953an sortua. James Bond eleberri seriearen protagonista da, hainbat film, komiki eta bideo-jokotan ere ageri dena. Fikzioan, Erresuma Batuko Inteligentzia Zerbitzu Sekretuko agentea da; errealitatean, 1995az geroztik zerbitzu horren izena MI6 da.\n1953tik 1964ra, Ian Flemingek hamabi eleberri argitaratu zituen, James Bond pertsonaia protagonistatzat hartuta, munduan sekulako arrakasta izan zutenak. James Bond espioi seduktore handiaren arketipo eta mito moderno bihurtu da, akziozko zinemaren eredugarri.\n1.1 Eon ekoiztetxearen filmak\n1.2 Eon ekoiztetxearen filmak ez direnak\nFlemingen eleberri guztien eta istorio gehienen film eta telebista egokitzapena egin da, batzuetan jatorriko materiala gertutik jarraituz, eta beste batzuetan, era oso librean. Azken filmek eleberri horetako elementu batzuk hartzen dituzten gidoi originalak erabili dituzte.\nHaren paperean zortzi aktore aritu dira. Eon Productions ekoiztetxeak 25 film ofizial ekoitzi ditu. Eonek ekoitzi ez dituen James Bonden beste hiru film ez ofizial daude, nahiz eta pertsonaiaren legezko egokitzapenak izan.\nEon ekoiztetxearen filmakAldatu\n1 Dr. No 1962 Sean Connery Terence Young\n2 From Russia With Love 1963\n3 Goldfinger 1964 Guy Hamilton\n4 Thunderball 1965 Terence Young\n5 You Only Live Twice 1967 Lewis Gilbert\n6 On Her Majesty's Secret Service 1969 George Lazenby Peter R. Hunt\n7 Diamonds Are Forever 1971 Sean Connery Guy Hamilton\n9 The Man with the Golden Gun 1974\n10 The Spy Who Loved Me 1977 Lewis Gilbert\n11 Moonraker 1979\n12 For Your Eyes Only 1981 John Glen\n13 Octopussy 1983\n14 A View to a Kill 1985\n15 The Living Daylights 1987 Timothy Dalton\n16 Licence to Kill 1989\n17 GoldenEye 1995 Pierce Brosnan Martin Campbell\n18 Tomorrow Never Dies 1997 Roger Spottiswoode\n19 The World Is Not Enough 1999 Michael Apted\n20 Die Another Day 2002 Lee Tamahori\n21 Casino Royale 2006 Daniel Craig Martin Campbell\n22 Quantum of Solace 2008 Marc Forster\n23 Skyfall 2012 Sam Mendes\n24 Spectre 2015\n25 No Time to Die 2021 Cary Joji Fukunaga\nEon ekoiztetxearen filmak ez direnakAldatu\nCasino Royale (Climax!) (telebista atala) 1954 Barry Nelson Steve Hoefer Paramount Pictures\nCasino Royale (parodia) 1967 David Niven Peter Sellers\nJoseph McGrath Columbia Pictures\nNever Say Never Again 1983 Sean Connery Irvin Kershner Warner Bros.\nAzken aldaketa 23 urria 2021(e)an, 18:57(e)tan\nOrriaren azken aldaketa: 23 urria 2021, 18:57.


Kontsumitzaileak, bazkide langileekin parekotasunean, Eroski-ren funtsezko arazoez erabakiak hartzen ditu eta ho...\n'Durangokoa bezalako azoka bat oso onuragarria litzateke Eskozian'. Egilea(k) SANTANA, A.. Deia, Editorial Iparraguirre, S.A. 2013 (1)\nNoski baietz! Hizkuntza minorizatu guztiek parekotasunak dituzte, gor-mutuen lengoaia barne. Izan ere, denok galdegi...\n'Euskadik beharko lukeen autogobernuaz aritu naiz Zapaterorekin'. Egilea(k) ERREDAKZIOA. , Euskal Irrati Telebista 2010 (1)\n... gehiekiria izan da, Espainiako gobernua eta ETA parekotasun batean jartea. Baina, bestetik, Mayor Orejak esan badu nego...\n'Hedabideek haien finantzazioa ordaintzen dutenei soilik laguntzen diete'. Egilea(k) ETXEGOIEN, Fermin. Argia, Komunikazio Biziagoa, S.A.L 2009 (1)\n...> jamaikarren auzokoa (Erromo), izan ere parekotasun handiak daude Londresen eta Getxoren artean; Bizkaiko Zubia...\n'Mintzoa erabili gabe antzekoak gara denok'. Egilea(k) ASURMENDI, Mikel. Argia, Komunikazio Biziagoa, S.A.L 2010 (1)\n...ageri da beren bidez, eta aldi berean parekotasuna edota berdintasuna. Txotxongiloek munduaren bateratasuna al...\n'OTEIZA ETA MODERNITATEAREN KRISIALDIA'KONGRESUA. «Beuys eta Oteiza herria iratzarri nahi zuten irakasleak dira» FRIEDHELM MENNEKES. Kunst Stationeko zuzendaria. Egilea(k) BARANDIARAN, Alberto. Berria, Euskal Editorea SM 2008 (2)\nEstetikoki ere parekotasunak dituzte?\n...n du Beuysen lana, eta Jorge Oteizarenarekin dauden parekotasunak harrigarriak ez ezik, oso interesgarriak direla ere azpimar...\n(Euskal) Literaturaren kontra (eta alde). Egilea(k) ZALDUA GONZALEZ, Iban. , ELKAR 2016 (2)\n0-2. Egilea(k) EZEZAGUNA. Berria, Euskal Editorea SM 2012 (1)\n...>horietako bat Gescrap Bizkaiaren aurka galdu du. Parekotasun handiagoko lehiaketa baten lehen zantzuak ote dira?\n''¡Árbitro, cabrón!''. Egilea(k) AMIANO, Urtzi. , Goiena Komunikazio Taldea 2017 (1)\n"Para ser chicas, juegan bien, ¿no?"; parekotasun edo berdintasun hitzen esanahiak ez dakizki.\n...z—--esanunuen--,ibaina ezkdukrhorir parekotasunkbakarra.kNiksneskalbeltzekinhbehiarekinaizan eztditudanlerl...\n2. Nazional mailako eskubaloi taldearen garaipen garrantzitsua Basaurin. Egilea(k) ARANBERRI , Josu. El Diario Vasco, Sociedad Vascongada de Publicaciones, S.A. 2011 (2)\n...>Ez zuten lan erraza izan. Lehenengo zatian parekotasuna izan zen nagusi. Bi taldeek akats ugari egin zituzten eta p...\n...hentasuna emanez eta emakume eta gizonen arteko parekotasuna sustatuz. Horietako herena 5.000 biztanle baino gutxiagoko ...\n90 lanen artetik irtengo dira Begibistan jaialdiko lehiakideak. Egilea(k) ERREDAKZIOA. , Euskal Irrati Telebista 2010 (1)\n...lm labur gipuzkoarren eta bizkaitarren arteko parekotasuna aipagarria da. Jasotako lan guztien artetik 35 gipuzkoarrak...\nA multzoa ezin parekatuagoa dago, eta denek dute Top16a jokatzeko aukera. Egilea(k) URBISTONDO, Andoni. Berria, Euskal Editorea SM 2011 (2)\n... gauzak, baina bost partidak bukatuta, sekulako parekotasuna dago A multzoan. Garaipen bakarraren tartearekin daude sei ...\n...denek dute sailkatzeko aukera. Hainbesteko parekotasunarekin nahiko zaila da Top16a jokatzeko zenbat garaipen beharko di...\nAEB-ETAKO HAUTESKUNDEAK. Ordezkarien Ganberarako eta Senaturako hauteskundeak. Egilea(k) EZEZAGUNA. Berria, Euskal Editorea SM 2008 (1)\n...ea du helburu. Senatuan, bestalde, egungo indar parekotasuna apurtzeko aukera dute demokratek. Inkesten arabera, litekee...\nARRAUNA. KONTXAKO BANDERA. Morea, kolorea eta ohorea. JULIAN OSA ETA AITOR BALDA. San Pedroko entrenatzaile ohia eta egungo entrenatzailea. Egilea(k) SUSAETA, Igor. Berria, Euskal Editorea SM 2008 (1)\nParekotasunik ba al dago Julian, zuk entrenatutako taldearen eta oraingoa...\nARTE EDER MUSEOAREN MENDEURRENA. ARTISTEN IKUSPEGIA. ANALISIA. Zahartzaroari errespetua. Egilea(k) BARCENILLA, Haizea. Berria, Euskal Editorea SM 2008 (1)\n...resentzia garrantzitsua izaten hasten baitira artean. Parekotasuna alde batera utziz, dagoen egoera ikusita amestu ezinezko ut...\nARTEA. KRITIKA. Hemen eta orain zehatz bat. Egilea(k) BARCENILLA, Haizea. Berria, Euskal Editorea SM 2008 (1)\n...errepresentazioa nahiko txikia da. Zenbakietan parekotasuna bultzatzen ez dudan arren, «hemen» eta «orain» garrantzitsu...\nAbertzaleak eta euskara. Edo nazio euskaldunaren gainbehera. Egilea(k) ODRIOZOLA LIZARRIBAR, Joxe Manuel. , ELKAR 2008 (1)\n...>. Ez dago guk garai batean egiten genuen parekotasunik gai horretan. Ekonomiaren aldetik ustiatua dagoen herri-sek...\nAbertzaleak eta ezkertiarrak. Egilea(k) ZABALO BILBAO, Julen. , ELKAR 2015 (5)\n...aera desberdinak ezina egingo bailuke, gainera, parekotasun oso horretan ahalegintzea. Kultura desberdintasunek, bestal...\n...> desberdintasunek, bestalde, ezina egingo lukete, parekotasun hori era ezberdinez ulertuko bailuke kultura bakoitzak. Uni...\n...en arteko elkartasunak bultzaturik, nazioen arteko parekotasun ekonomikora jotzea arrazoi bat gehiago da kapitalismoari uk...\n... erantzule izan dadila eskatzen zaio. Gutxieneko parekotasun materiala ziurtatu behar da, baina kultura eta gizarte desb...\n...> nahastu behar munduko estatu guztiek eskatzen duten parekotasun formalarekin. Ezkerrak mundu mailako elkartasuna eskatzen d...\nAdierazpenak. Egilea(k) EZEZAGUNA. Argia, Komunikazio Biziagoa, S.A.L 2009 (1)\nBizidunen eta Interneten artean zer nolako parekotasunak aurki daitezkeen azaldu du Marko Txopitea aholkulari inform...\nAdingabekoak eta Internet. EU Kids Online sarearen gomendio politikoak. Egilea(k) CASADO, Miguel Angel; GARITAONANDIA, Carmelo; GARMENDIA, Maialen; MARTINEZ, Gemma. Jakin, Jakinkizunak S.L. 2010 (1)\n...k alderatzea, estatuen arteko desberdintasun eta parekotasunak kontuan izanda.\nAdiskide bat nuen. Egilea(k) AGIRRE ODRIOZOLA, Joxean. , ELKAR 2013 (1)\n...> borroka jende askoren begientzat. Monfalconetarrekin parekotasunik egotekotan, amore eman gabe irauteko kemenean, helburuekiko...\nAhalegin betearen gozoa. Egilea(k) MANTEROLA, Aitor. Berria, Euskal Editorea SM 2009 (1)\n...ia-ia eskura dauka, azken luzean oriotarrekiko parekotasuna hautsi baitu\nAitor Montes Lasarte. Familia medikua. Eskubideen hierarkia osasun arloan. Egilea(k) MONTES, Aitor. Berria, Euskal Editorea SM 2013 (1)\n...zer egiten ez badugu, sekula ez dugu lortuko parekotasunik, berdintasunik; euskara beti bigarren mailako hizkuntza iza...\n...k herrialdetik bidaliko dituzte martxa honetan». Parekotasunaren aldarrikapenen aurrean gazteleraren inposaketa zuritzeko et...\nAlbisteen kalitatea: Euskadi Irratia, ETB1 eta Euskaldunon Egunkaria / Berria. Egilea(k) GONZALEZ, Maria. Jakin, Jakinkizunak S.L. 2012 (1)\nAmelia Barquin: 'Etorkinak ez du arazo berririk ekarri euskararen auzira'. Egilea(k) ELUSTONDO, Miel Anjel. Argia, Komunikazio Biziagoa, S.A.L 2010 (1)\n...pilatuko dira. Horrela jardunez, umeak banatzen eta parekotasun eza sustatzen ari gara. Asko hitz egiten da etorkinen integ...\nAngela Davis: 'Politikaren arreta-gunea komunitateen beharretara eraman behar da'. Egilea(k) COLERA INTXAUSTI, Maria. Argia, Komunikazio Biziagoa, S.A.L 2016 (3)\n... dira, kiribil perfektua osatuz. Ba al da parekotasunik espetxeratze-politika horien eta feudalismotik kapitalismor...\n...nteorderako hautagai izan ziren aldetik, zer parekotasun eta zer desberdintasun izan beharko lituzke alderdi berriak...\nZalantzarik gabe bada parekotasunik bi garaien artean, baina beharbada garrantzitsuagoa da ikus...\nArgiak itzalita (1-1). Egilea(k) ERREDAKZIOA. , Euskal Irrati Telebista 2009 (1)\n...ldi politak, erritmo bizia eta, batez ere, parekotasuna. Gainera, Palau Blaugranako zaleek babesa hasiera-hasierati...\nArkaitz Leon Muela, idazlea: 'Beste mundu bat egin litekeela aldarrikatzen duten liburuak plazaratu nahi ditugu'. Egilea(k) ILINTXETA, Reyes. Argia, Komunikazio Biziagoa, S.A.L 2016 (1)\n...ren herrialdeek eta gertaerek errealitatean daudenekin parekotasun osoa dute. Erraza da konturatzea zein herrialdez ari naizen...\nArnasa tokiko saltokientzat. Egilea(k) SANTAMARIA, Iban. Aizu!, AEK (Euskaraz Koop.) 2014 (1)\n... abenduaren 11n kaleratu ziren lehen ogerlekoak. Parekotasun erraza du: ogerleko batek euro bat balio du. Hasiera batean...\nArrauna. Kontxako Bandera. Bandera da hiria. Egilea(k) MANTEROLA, Aitor. Berria, Euskal Editorea SM 2013 (2)\n...rroka erabat desitxuratua izan zen, ezberdina, parekotasunik gabea. Hiria txiki-txiki eginda utzi zuten kanpotarrek. Gau...\n...a dator estropada, hala baitiote azkeneko emaitzek. Parekotasun handia dago traineruen artean. Baina bada faktore bat, Dono...\nArrauna. San Miguel liga. Etorri, ikusi eta kontatu. Egilea(k) MANTEROLA, Aitor. Berria, Euskal Editorea SM 2013 (1)\n...horietan. Izan ere, aurreko edizioetan bezala, « parekotasuna» hitza entzuten da gehien gerta daitekeenaren inguruan. Goi...\nArrauna. San Miguel ligako taldeak: San Pedro. Elkarrizketa: Gabi Larrinaga San Pedroko entrenatzaiela. Zeruan sartu nahi du. Egilea(k) MANTEROLA, Aitor. Berria, Euskal Editorea SM 2013 (1)\n...ren egingo du, agian. Horrek esan nahi du parekotasuna egongo dela. Denboraldi-aurreko estropadetako emaitzek zenb...\nArsenal eta Barçaren arteko parekotasunak, Wengerren arabera. Egilea(k) ERREDAKZIOA. , Euskal Irrati Telebista 2010 (2)\n...laterrako taldearen eta FC Bartzelonaren artean dauden parekotasunak azpimarratu ditu. Asteazken honetan elkarren aurka jokatuko...\nArsenal eta Barçaren arteko parekotasunak, Wengerren arabera\nArte eszenikoak: Emakumeak oholtzan, gizonak erabaki-guneetan. Egilea(k) BREA, Unai. Argia, Komunikazio Biziagoa, S.A.L 2010 (4)\n...> hemen ezer ezbaian jartzerik, Iurreren esanetan. “ Parekotasuna dago, esaten digute. Orduan, zergatik ez dute horretaz hitz...\n...z zifra txartzat jo, kopuruak ez zeuden benetako parekotasunetik hain urrun haien ustez, baina... Gauzak arretaz aztertuta h...\n...ero, sektoreko biltzar handi bat antolatu zuten parekotasunaz hitz egiteko, eta erantzuna oso oldarkorra izan zela gogoan...\n...an eremu- gauzak oso antzekoak zirela. Parekotasuna/Desberdintasuna Euskadiko Arte Eszenikoen botere eta erabak...\nArtículo (2028765). Egilea(k) MORALES, Marta. Ortzadar, Editorial Iparraguirre, S.A. 2012 (1)\n...> -aitortu du Tamayok-; irudiekin lan egiterakoan parekotasun kontzeptuarekin egin behar duzu lan, eta kreatibitatea neur...\nAspaldi amaitu zen txapelketa. Egilea(k) GARMENDIA, Laurentzi. Berria, Euskal Editorea SM 2013 (1)\n...>zen. Hori bai, bazegoen lehia, eta parekotasun handia, ez baitzegoen lasterketa guztietan argi eta garbi n...\nAthletic-Vila-real (0-1): Porrota, talde sendo baten aurka. Egilea(k) ERREDAKZIOA. , Euskal Irrati Telebista 2011 (1)\nLehen zatian parekotasuna izan da zelaian eta gol aukera gutxi izan dituzte bi taldee...\nAthleticek garaipen bikaina lortu du liderraren aurka (1-0). Egilea(k) ERREDAKZIOA. Berria, Euskal Editorea SM 2010 (1)\n...horrek hautsi zuen ordu arte zelaian izandako parekotasuna. Atzoko garaipenarekin, Athleticek ligaxka bigarren postuan...\nAthleticek garaipen garrantzitsua lortu du San Mamesen. Egilea(k) ERREDAKZIOA. , Euskal Irrati Telebista 2012 (1)\nPartida hasieran parekotasuna izan zen nagusi, eta bi taldeei asko kosta zitzaien abagune...\nAtleticok kanporaketa bideratu du Valentzian (2-2). Egilea(k) ERREDAKZIOA. , Euskal Irrati Telebista 2010 (1)\nBeste kanporaketetan parekotasuna izan zen nagusi; Benficak Liverpool gainditu zuen, Fulhamek...\nAurkari 'oldarkorra eta kanariarra izateko ez-ohikoa' espero du Lillok. Egilea(k) ERREDAKZIOA. , Euskal Irrati Telebista 2009 (1)\n...arren itzuliari ekiteko eta bigarren mailan dagoen parekotasunak "bere horretan" jarraituko duela liga amaitu arte.\nAuzolanean errazagoa da. Egilea(k) URBISTONDO, Andoni. Berria, Euskal Editorea SM 2009 (1)\nHirugarren laurdenean handia izan zen parekotasuna. 10 minuturen faltan 56-54 ageri zen markagailuan, baina la...\nAzken unean ihes egin dio garaipenak Osasunari. Egilea(k) ERREDAKZIOA. , Euskal Irrati Telebista 2009 (1)\nParekotasuna izan da nagusi hasierako minutuetan, baina partidak aurrera...\nBEÑAT INTXAUSTI, ITXAROPENA. Egilea(k) LEZETA , Joseba. El Diario Vasco, Sociedad Vascongada de Publicaciones, S.A. 2011 (2)\n...gurean. Eguraldi onak eta sailkapen nagusian dagoen parekotasunak lagunduko dute geratzen diren bi egunetan zale asko bildu d...\nBabes psikologikoa larrialdi-egoeretan. Egilea(k) ORTEGA PÉREZ, Arturo. , LANEKI 2017 (1)\nFisikarekin duen parekotasunera itzultzearren, gehiegizko tentsioa jasaten ari den gorputza...\nBaimenak ere ez euskaraz. Egilea(k) GOIKOETXEA, Garikoitz. Berria, Euskal Editorea SM 2015 (1)\n...ri dagokionez, euskararen eta gaztelaniaren arteko parekotasuna ezartzea proposatu du Jaurlaritzak adikzioen legean: «Xedat...\nBaiona izan da handia . Egilea(k) ZABALETA, Eneritz. Berria, Euskal Editorea SM 2008 (1)\n...an gauzak norabidez aldatu ziren. Lehen zatiko parekotasuna hautsi egin zen. Baiona agintzera pasa zen. Clermonten zela...\nBaloiak jira eta bira jarraitzen du. Egilea(k) ERREDAKZIOA. Berria, Euskal Editorea SM 2011 (1)\n...>Txekiar Errepublika. Distira falta bai, baina parekotasuna soberan, zaila baita asmatzea zer gerta daitekeen multzo ho...\nBarne ministroak esan du espetxe politikaren erritmoa ez diola inork «inposatuko». Egilea(k) BEGIRISTAIN, Edurne. Berria, Euskal Editorea SM 2012 (1)\n...ela esan du, «biktimen eta borreroren arteko parekotasunik egin gabe». Elkarlanerako prestETAren amaiera lortzeko, elk...\nBasauri-Izarraitz Aloña partidua ikusteko bi autobus ipiniko dituzte. Egilea(k) BIKUÑA, Mireia. , Goiena Komunikazio Taldea 2017 (1)\n...n (28-28) ikusi zen bi taldeen arteko parekotasuna. Txapelketa bukatzeko zazpi partidu falta dira eta biharkoa...\nBaskoniak Estudiantesi irabazi dio eta zerrendaburu izango da Kopan\t. Egilea(k) ERREDAKZIOA. , Euskal Irrati Telebista 2013 (1)\nBigarren laurdenean ere, parekotasuna izan da nagusi lehen minutuetan. Bi taldeetako batek ere ez...\nBaskoniak bigarren puntua erdietsi eta finalerdietarako txartela lortu du. Egilea(k) ERREDAKZIOA. , Euskal Irrati Telebista 2009 (1)\n...artidak hasiera ikusgarria izan zuen. Abiadura, parekotasuna eta kalitate dosi handiak. Bi taldeek Bizkaia Arenado harma...\nBata aise, bestea larri. Egilea(k) ERREDAKZIOA. Berria, Euskal Editorea SM 2009 (2)\n...zuten. Gazteetan, berriz, ez zen parekotasunik izan. Olaetxea II.a-Arzelus nahierara aritu ziren, eta hiru...\nBeste kanporaketan, berriz, parekotasuna izan zen nagusi. Zazpi Iturri zen faboritoa Txumulutxuetare...\nBegirada emea medikuntzari. Egilea(k) GALARRAGA AIESTARAN, Ana. Elhuyar Zientzia eta Teknologia, Elhuyar Fundazioa 2013 (2)\n... bai ikerketetan bai klinikan. Egileen esanean, parekotasuna bermatzea "funtsezkoa da" , gaitzak ez baitira berdin azalt...\n...>kontuan izan dezaten parte-hartzaileen artean parekotasunik ote dagoen. Dena dela, hirugarrena iruditzen zaie garrantzi...\nBenetako neurketa. Egilea(k) ERREDAKZIOA. , Euskal Irrati Telebista 2009 (1)\nDenboraldiko fase erabakiorrean sartu dira. Parekotasuna itogarria da eta gol diferentzia protagonista bihur daiteke...\nBengoetxea VI.ak eta Galarzak ere lortu dute lehen puntua. Egilea(k) ERREDAKZIOA. Berria, Euskal Editorea SM 2013 (1)\n...>aurreneko puntua. Azken emaitzak dioena baino parekotasun txikiagoa izan zen, 21-14 joan baitziren aurretik irabazlea...\nBengoetxea VI.ak jokatuko du Lau t'erdiko finala. Egilea(k) ERREDAKZIOA. , Euskal Irrati Telebista 2012 (1)\nPartida erritmo biziarekin hasi da, eta parekotasuna izan da nagusi (1-1, 3-3, 4-4, 6-6 eta 7-7). Zazpinakoaren ...\nBerdintasunaren aldeko hitzak . Egilea(k) ARTOLA, Aitor. Berria, Euskal Editorea SM 2009 (1)\n...onezkoen mugimenduak hogei urtetik gora darama parekotasun eskubideengatik lanean; hasieran modu ez ofizialean, eta, g...\nBerdintasunik ba al da zure etxean?. Egilea(k) "M. EGIMENDI". Aizu!, AEK (Euskaraz Koop.) 2014 (2)\n...eko. Askatasunaren bidean, gure nortasun politikoa parekotasun faltsua baino garrantzitsuagoa da.\nEmakume eta gizonen arteko parekotasunean urratsak eman badira ere, generoen berdintasunak oraindik b...\nBerri Txarrak: 'Hozka egiten jarraitu nahi dugu'. Egilea(k) BEREZIARTUA, Gorka. Argia, Komunikazio Biziagoa, S.A.L 2011 (1)\n...> izatearekin lotzen dut, iruditzen zait badaudela parekotasunak; hozka egiten jarraitu nahi dugu, aldaketak aldaketa hemen ...\nBerritasunak kezka dakar. Egilea(k) MANTEROLA, Aitor. Berria, Euskal Editorea SM 2012 (1)\n...>, baina sailkapena erabat irauli daiteke gaur bertan, parekotasun handia dagoelako. Edozeinek irabazita ere, ez litzateke ezu...\nBi orduko lanuztea Justizian, lan egutegia parekatzeko. Egilea(k) PERUARENA ANSA, Mikel. Berria, Euskal Editorea SM 2013 (2)\n...laritzarekin sinatu zuten akordioarekin lortu zuten parekotasun erabatekoa gainerako beharginekin. Eusko Jaurlaritzak Justi...\n.... Ezingo dugu atea itxi, mobilizatuz ez bada. Parekotasuna pikutara joango zaigu».\nBide guztiek Erromara daramate. Txapeldunen Ligako multzoen faseko zozketa egin da, eta lehen jardunaldia irailaren 16an eta 17an jokatuko da. Egilea(k) MANTEROLA, Aitor. Berria, Euskal Editorea SM 2008 (1)\n...> ere, etxetik kanpo. Gainerako hiruren artean parekotasun handia dago, eta gauzak ongi egiten dituenak saria izan dez...\n...an, zertan geldituko da bi hizkuntza hauen parekotasuna? Niri iruditzen zait ez gaudela une horretatik oso urruti. ...\n...iglosia, eta baita elebitasunak, demokrazia eta parekotasun idurizkoaren atzean, menpekotasuna zekarrela euskararentzat...\n...tatu-nazioen sorrera-prozesuen artean zelako parekotasunak dauden egiazta daiteke beste behin. Eta prozesuotan ezaugar...\nBidenek bultzada eman dion arren, Obamaren aurka hasi dira inkestak. Egilea(k) VELTE, Samara. Berria, Euskal Editorea SM 2012 (1)\n...garren debatean. Inkestek Biden eta Ryanen arteko parekotasuna erakutsi dute orain arte, baina hedabideak Bidenen alde aza...\nBigarren izateak ere balio handia dauka. Egilea(k) MANTEROLA, Aitor. Berria, Euskal Editorea SM 2009 (1)\n...traineru bat besteen gainetik dagoelako. Goialdean parekotasun handia dagoelako baizik. Lau estropada jokatu dira, eta bi ...\nBihotzera zuzen-zuzen. Baskoniak Real Madrilen alor indartsuena astinduz irabazi du finalerdietako lehen partida: saskipea eta saskipeko jokalariak. Egilea(k) URBISTONDO, Andoni. Berria, Euskal Editorea SM 2009 (1)\n...> eta jabe egin zen. Ordura arte parekotasuna izan zen nagusi. Rakocevic ohi bezala hasi zen, bikain, eta...\nBilbao Basketek garaipena lortu du Menorkan. Egilea(k) ERREDAKZIOA. , Euskal Irrati Telebista 2009 (1)\n...>aurka eta denboraldiko zortzigarrena batu zuen. Parekotasuna nabarmena izan zen lehen laurdenean. Bai bisitariek eta bai...\nBizirik mantentzeko aukerak baliatu behar. Egilea(k) ZUBIAUR, Joseba. Berria, Euskal Editorea SM 2009 (1)\n...entzat, galtzea atzerapausua ematea litzatekeelako. Parekotasun handia dago eta geroz eta jardunaldi gutxiago gelditzen dir...\nBorroka parekatua eta emozioz betea, Idiazabalgo Igarondon. Egilea(k) ZUBIAUR, Joseba. Berria, Euskal Editorea SM 2009 (1)\n... pilotalekuan. Partida bizi-bizia izan zen, parekotasun handikoa. Horren adierazle argia, markagailuak etengabe iza...\nBost dira dagoeneko. Egilea(k) Iraurgi SASKIBALOI TALDEA. , Uztarria Komunikazio Taldea 2016 (1)\n... ondo eta erasoan ere saskiratze onak lortuta. Parekotasun horrek, baina, gipuzkoarren alde egiten zuen, markagailuan ...\nBoto-emaileek Sarkozy zigortu dute eskualde hauteskundeetan. Egilea(k) ERREDAKZIOA. , Euskal Irrati Telebista 2010 (1)\nZerrendek parekotasunaren ideia errespetatu behar dute (gizon eta emakume bana izan b...\nBrigitte Studer. Historialaria. «Suitzan demokrazia erabili dute emakumeei bozkatzeko eskubidea galarazteko». Egilea(k) LARTZANGUREN, Edu. Berria, Euskal Editorea SM 2011 (1)\n...>nagusi dira. Garaipena da hori?Ez dago parekotasunik politikan, aurrera egin bada ere. Legebiltzarrean emakumeen...\nCaja Laboral-CSKA (70-74): Lauko Finalak ihes egin dio Baskoniari. Egilea(k) ERREDAKZIOA. , Euskal Irrati Telebista 2010 (1)\n...>nagusi, bigarrenean Caja Laboral, eta hirugarrenean parekotasuna. Gasteiztarrek Euroligan bizirik jarraitzeko helburuari tin...\nCaja Laboralek garaipena lortu du Lagun Aroren aurkako derbi estuan. Egilea(k) ERREDAKZIOA. , Euskal Irrati Telebista 2012 (1)\n...>Bigarren laurdenean asko estutu da norgehiagoka. Parekotasuna izan da nagusi. Hasieran Baskoniak abantaila polita hartu d...


Erritmoa eta emozioa\n2018ko irailaren 21a, ostirala | Ordua Euskal Herrian 04:47:43\nHaydn, Takemitsu eta Lutoslawskiren obrak. Euskadiko Orkestra Sinfonikoa. Zuzendaria eta bakarlaria: Håkan Hardenberger (tronpeta-jolea). Gasteizko Principal Antzokia. Otsailaren 5a.\nEuskadiko Orkestra Sinfonikoak ekarri digu nortasun handiko eta karisma berezia duen musikari bat, Håkan Hardenberger tronpeta- jole suediarra hain zuzen ere. Eta, aldi honetan artista honen bi ikuspegi disfrutatzeko aukera izan genuen. Alde batetik bakarlari bezala, eta bestetik zuzendariaren lanetan. Bietan, distiratsua, nahiz eta, egia esan, bakarlariaren rola hobeto egokitzen zen haren ezaugarrietara. Teknika doi-doia dauka tronpeta-joleak, oso adierazkor eta gertua da publikoarekiko, eta freskotasun aparta du estilo guztietan. Osagai hauekin guztekin izar bat egiten da, eta batzuetan horrelako izarrek gidari bat behar dute enpastea lortzeko orkestrarekin. Hardenbergerrek lan bikaina egin zuen orkestrarekin, egia da, baina agian suediarrak duen indarrak eta orkestraren kalitateak emaitza doi eta eleganteagoa lortuko zuten beste zuzendari batekin. Hau da nire hausnarketa guztiz pertsonala.\nEstilo desberdinen paseoa egin genuen, ederra. Hasteko, Haydnen inozotasun faltsuaz gozatu genuen. Kreazioaren Preludioa: kaosaren irudikapena doi eta delikatua iritsi zitzaigun. Jarraian, Tronpeta eta sokazko orkestrarako kontzertua mi bemol maiorrean sendo eta adierazkorra entzun genuen. Hemen bai luzitu zen Hardenberger jauna. Garbitasunez jo zuen uneoro eta txunditu egin zuen publikoa hain famatua den hirugarren mugimenduarekin. Saioaren lehenengo zatia amaitzeko, konpositore beraren 22. Sinfonia, mi bemol maiorrean; Filosofoa jo zuten, estilo garbi eta purua mantenduz.\nBigarren zatian, beste usain bateko musika entzun genuen. Töru Takemitsu konpositore japoniarrak Paths obra egin zuen Witold Lutoslawskiren omenez. Elkarrizketa berezi bat lantzen du Takemitsuk obra honetan. Tronpeta sordinarekin eta sordinarik gabe tartekatzen dira ariketa melodiko iradokitzailea eginez. Hardenbergerrek, bere teknika izugarriari esker, interpretazio bikaina egin zuen. Lutoslawskiren Orkestrarako kontzertua-rekin amaitu zen emanaldia. Folklore, ehundurak, tinbre jokoak, klasizismoa eta abangoardia nahasten dira lan efektudun eta erakargarri honetan. Euskadiko Orkestrak, Håkan Hardenbergeren batutapean, irakurketa zinez kanporakoi eta distiratsua egin zuen. Oso ona.\n2018-09-16 | Montserrat Auzmendi del Solar\nAbuztuan zehar, bakarlari, talde eta orkestrak aritu dira Musika Hamabostaldiko aurtengo edizioan. Edizio ona, mamitsua, non publikoak oso ongi erantzun duen. Hamburgoko Orkestrak, Rotterdamekoak eta Budapestekoak zapore ona utzi dute, baina Sinfonieorchester Köln taldeak zur eta lur utzi gaitu, dudarik gabe.\nEsan daiteke Koloniako orkestra hau Europako irrati orkestra nagusietako bat dela, bere 65 urteko ibilbidean, oso malgua eta moldakorra, baina esan behar da arrakastaren zati handi... [+]\n2018-07-29 | Montserrat Auzmendi del Solar


Fernando Valladares Ros: «Espezie aberastasun handiko ekosistemak dira gure txertorik onena» | Mundua | Berria\nKoronabirusa munduan. Fernando Valladares Ros. Ekologoa\n«Espezie aberastasun handiko ekosistemak dira gure txertorik onena»\nPatogeno, birus, mikroorganismo, bakterio eta onddo kaltegarri asko daude: baratzeetan, abereak dauden etxaldeetan, gure etxeko leihoetan, ohian tropikaletan eta mendi gailurretan —han batzuetan izoztuta daude—... Orain ikusten ari gara, adibidez, permafrostaren kasuan, urtzen ari diren izotzetatik ere askatzen ari direla birus eta patogenoak. Beraz, haiekin bizitzea tokatzen zaigu.\nBirusa edukitzea baino garrantzitsuagoa da birus karga handia edo txikia daukazun. Koronabirusa eduki dezake pertsona batek, baina, haren birus karga apala bada, inor kutsatzeko arriskua oso txikia izango da, barre egiterakoan eta hitz egiterakoan ahotik irtengo zaion listuan oso birus gutxi joango direlako. Birus karga lotuta dago bioaniztasunarekin, eta erakusten du ongi gordetako natur sistemek nola babesten gaituzten. Natur sistemak ez du birusa desagerrarazten. Ezin ditugu hil saguzarrak, pangolinak… Txakurrak hilda ez da amorrua desagertzen. Beraz, espezie ostalariekin bizitzea interesatzen zaigu: txakurrekin, pangolinekin, saguzarrekin... Espezie aberastasuna duten ekosistemek inguratuta bizitzea da gure txertorik onena.\nLehen baino zoonosi gehiago daude? Azkenaldian, asko entzun izan da animalia jatorriko pandemien kontua: hiesa, ebola, koronabirusa...\nTxertorik onena natura da, babes iraunkor bat eskaintzen digulako. Ez da perfektua. Ez du arriskua erabat deuseztatzen, baina asko apaltzen du. Naturak espezieen artean banatzen eta orekatzen ditu birusak, eta haien arriskua txikitu. Zer egin dezakegu, beraz? Ekosistemen osasuna hobetu eta espezieen aniztasun genetikoa zaindu. Birusen ostalari diren espezieen aniztasun genetikoak suebakiek bezala funtzionatzen du gaitzen aurrean.\nBerotze globalak pandemien eragina handituko du, beste faktore batzuekin batera. Jatorri tropikaleko gaitzak dira adibiderik argienak. Berotzearen ondorioz, bektore espezieak oso gustura bizi dira jadanik gure latitude epeletan. Horregatik, lehen oso leku beroetan bakarrik zeuden gaitz batzuk hasi dira azaltzen Europan, Ipar Amerikan eta Asiako iparraldean .\nMalaria klima aldaketaren jatorrian ikertzen hasi zen, duela 30 urte. Adibide moduan jartzen zen, eta mapetan erakusten zen inguru tropikaletan zer leku geratzen ziren malariatik salbu, altueragatik. Eta nola inguru horiek joan diren murrizten hamarkadaz hamarkada. Malariagatik milioi erdi bat lagun hiltzen dira urtean munduan. Izugarria da. Koronabirusarekin horren erdiak hil dira oraingoz. Gero eta gune zabalagoetara ari da hedatzen, kutsatzen duen eltxoa hegoaldera eta iparraldera iristen ari delako. Eta badira askoz ere adibide gehiago, eltxoek, akainek, armiarmek eta bestek zabaltzen dituztenak.\nZer irakaspen atera beharko genuke pandemia honetatik?\nIrakaspen nagusia da natura babestea ez dela gastu bat, inbertsio bat dela, inbertsiorik errentagarriena, gainera. Nahiz eta arnasgailu asko erosi ospitaleetarako, hurrengo patogenoak ez badio erasaten arnas sistemari, alferrik izango da. Osasun tresneria garrantzitsua da, eta horretan inbertitu egin behar da, baina sekula ez dugu nahiko tresneria izango datozen pandemiei aurre egiteko. Baina egin dezakegun aurrerapen nagusia da etorkizuneko pandemien arriskua jaistea. Badakigu horretan gako bat dela natur ekosistemen osasuna zaintzea, funtzio, elkarreragin eta espezie aniztasuna duten ekosistemei eutsiz. Beraz, naturarekin dugun harremana aldatu egin behar dugu, egin dezakegun inbertsiorik onena izango baita: diru eta sufrimendu asko aurreztuko ditugu.


113. ALDIZKARIA - 2015ko ekainaren 12a\nHezkuntzari buruzko maiatzaren 3ko 2/2006 Lege Organikoak hasierako lanbide kualifikazioko programak ezarri zituen Derrigorrezko Bigarren Hezkuntzan graduatu titulua lortzen ez duten hamasei urtetik gorako ikasleentzat, hamabost urtekoentzat salbuespen gisa, eta aldi berean xedatzen zuen autonomia erkidegoei zegokiela programa horiek erregulatzea. Hezkuntzako kontseilariaren uztailaren 4ko 109/2008 Foru Aginduaren bidez arautu ziren Hasierako Lanbide Kualifikazioko Programak Nafarroan.\n2014-2015 ikasturtean Oinarrizko Lanbide Heziketako zikloak ezarri direnez, Hezkuntza Departamentuak erabakia hartu du otsailaren 28ko 127/2014 Errege Dekretuaren laugarren xedapen gehigarrian “lanbide lantegiak” izenarekin adierazitako lanbide heziketako programak Nafarroako Foru Komunitatean ezartzeko, Oinarrizko Lanbide Heziketako zikloetan sartzeko baldintzak bete ez eta, lehenago, hasierako lanbide kualifikazioko programetako lanbide lantegiaren modalitatean sartzen ahal ziren ikasleen prestakuntza eta kualifikazio beharrei erantzutearren.\nOrobat, Hezkuntza Departamentuak, otsailaren 28ko 127/2014 Errege Dekretuaren laugarren xedapen gehigarrian ere oinarrituta, erabakia hartu du lanbide heziketako beste programa batzuk, “Lanbide Heziketa Bereziko zikloak” izenekoak, arautu eta ezartzeko 2015-2016 ikasturtean, hezkuntza behar bereziak dituzten ikasleen prestakuntza eta kualifikazio beharrei erantzutearren.\nIkusita Lanbide Heziketaren Zerbitzuko zuzendariak emandako txostena, otsailaren 28ko 127/2014 Errege Dekretuaren laugarren xedapen gehigarrian aipatzen diren lanbide heziketako prestakuntza programak, “Lanbide Heziketa Bereziko zikloak” izenekoak Nafarroako Foru Komunitatearen esparruan arautzearen aldekoa, eta Nafarroako Gobernuari eta Lehendakariari buruzko abenduaren 3ko 14/2004 Foru Legearen 41.1 g) artikuluaren bidez esleitutako ahalmenak erabiliz,\nOtsailaren 28ko 127/2014 Errege Dekretuaren laugarren xedapen gehigarrian aipatzen diren lanbide heziketako prestakuntza programak arautzea du xede foru agindu honek, hezkuntza behar bereziak dituzten ikasleentzat.\nForu agindu hau hezkuntza behar bereziak dituzten ikasleentzat lanbide heziketako berariazko programak ematen dituzten ikastetxe publiko eta pribatuetan aplikatuko da, Nafarroako Foru Komunitatearen esparruan, ikastetxe horiek funts publikoekin sostengatuak izanik.\n3. artikulua. Xedea eta helburuak.\n1. Lanbide Heziketa Bereziko zikloak lanbide heziketako prestakuntza programak dira, hezkuntza behar bereziak, aldi baterakoak edo iraunkorrak, dituzten gazteen prestakuntza eta kualifikazio beharrei erantzutea helburu dutenak; gazte horiek, haien berariazko hezkuntza beharren ondorioz, hezkuntza arloko sostengu eta arreta jakin batzuk behar dituzte eta haien autonomia pertsonala eta sozialak arrazoizko itxaropenak ematen dizkie zenbait lanpostu eskuratzeko.\n2. Lanbide Heziketa Bereziko zikloek helburu hauek dituzte:\n–Lanpostu bat eskuratzeko eta gizartean aktiboki parte hartzeko beharrezkoak diren lanbide gaitasunak eta etengabeko ikaskuntzarenak lortzea.\n–Ikasleen garapen pertsonalean eta autoestiman, autogidaritzan eta autonomia pertsonalean eta sozialean laguntzea.\n–Ikasleek lanbide heziketaren hezkuntza sisteman eta enplegurako lanbide heziketaren sisteman aurrera egiten laguntzea, baita ikaskuntzan ere bizitzan zehar.\n–Beharrezko ohitura eta jarduerak eskuratzen laguntzea, lan jardueraren ondorioz gertatzen ahal diren arriskuen aurrean neurriak hartuz eta segurtasunez lan egiteko.\n–Lan esperientziak eskaintzea lantokiko prestakuntza izeneko moduluaren bidez, lortutako prestakuntzaren eta lanbide gaitasunen arabera.\n–Ikasleen laneratzea erraztea, tutoreen laguntza eta banakako orientabide soziolaboral eta akademikoaren bitartez, arreta berezia emanez haien garapen pertsonalari, ikaskuntzei, lan merkatuaren ezagutzari eta lan bilaketa aktiboari.\n4. artikulua. Modalitateak.\nHezkuntzari buruzko maiatzaren 3ko 2/2006 Lege Organikoaren 75. artikuluan ezarritakoa garatuz, Lanbide Heziketa Bereziko (LHB) zikloak Nafarroako Foru Komunitatean emanen dira, bi modalitatetan:\n–A modalitatea: ikastetxe arruntetan ematen dena da. Desgaitasunari lotutako hezkuntza behar bereziak izan eta Curriculum Bereziko Unitateetan edo Curriculum Egokitzapen Garrantzitsuak dituzten ikastetxe arruntetan eskolatu direnentzat da.\n–B modalitatea: hezkuntza bereziko ikastetxeetan ematen dena da. Derrigorrezko etaparen ondotik desgaitasunari lotutako hezkuntza behar bereziak dituztenentzat da, haien egokitzeko abileziek, autonomiak eta desgaitasun mailak laguntza orokor eta jarraituak eskatzen dituztelako, lanerako ikastegi batean, enplegu zentro berezi batean edo beste enplegu modalitate batzuetan sartzeko aukera arrazoizkoak izanik.\n5. artikulua. Lanbide Heziketa Bereziko zikloetan sartzeko baldintzak.\nOro har, aldi berean hurrengo baldintzak betetzen dituzten ikasleak sartzen ahalko dira ziklo hauetan:\n–Adina: hamaseitik hogeita bat urte bitarte izatea, biak barne, Lanbide Heziketa Bereziko zikloa hasten den urteko abenduaren 31 baino lehen.\n–Desgaitasunari lotutako hezkuntza behar bereziak izatea eta ikastetxe arruntetan, Curriculum Bereziko Unitateetan edo Curriculum Egokitzapen Garantzitsuak dituztenetan, edo hezkuntza bereziko ikastetxeetan eskolatuak izatea, eta Derrigorrezko Bigarren Hezkuntzako Graduatu titulua lortu ez izatea.\nInskripzioa, prozedura eta onartzeko irizpideak\n6. artikulua. Ikasleak onartzeko prozedura.\n1. Ikasleak onartzeko prozedura apirilaren 2ko 31/2007 Foru Dekretuaren 4. artikuluko 1., 2., 4. eta 5. ataletan ezarritakoaren arabera eginen da. Foru dekretu horren bidez, arauak ematen dira Nafarroako Foru Komunitatean unibertsitatez kanpoko irakaskuntza ematen duten ikastetxe publikoetan eta pribatu itunduetan ikasleak onartzeko.\n2. CREENA Nafarroako Hezkuntza Bereziko Baliabideen Zentroaren bidez ezarritakoa da Lanbide Heziketa Bereziko zikloetan ikasleak sartzeko prozedura, eta ikasleak ikasturte hasieran sartuko direla bermatzen duen epean bukatuta egon beharko du.\n7. artikulua. Inskripzio epeak, jarraibideak eta tramitazioa.\n1. Epe bakar bat dago Lanbide Heziketa Bereziko zikloetan inskribatzeko, eta CREENA Nafarroako Hezkuntza Bereziko Baliabideen Zentroak ezarriko du ikasturte bakoitzerako.\n2. CREENA Nafarroako Hezkuntza Bereziko Baliabideen Zentroak finkatuko ditu ikasturte bakoitzeko prozesua zehaztuko duten jarraibideak.\n3. CREENA Nafarroako Hezkuntza Bereziko Baliabideen Zentroan eginen da inskribatzeko eskaera, eta hark inskripzio eskaerak igorriko dizkie ikastetxeei.\n4. Ikastetxeek EDUCA informatika-aplikazioaren bidez eginen dute eskolatze prozesuaren tramitazio osoa.\n8. artikulua. Onarpena eta matrikulazioa.\n1. Ikasleak Lanbide Heziketa Bereziko ziklo batean onartutzat joko dira horrela agertzen direnean ikasle onartuen behin betiko zerrendan, edo Hezkuntza Departamentuak ikastetxe batean plaza esleitzen dienean.\n2. Onartua den ikastetxean eginen du matrikula ikasleak, CREENA Nafarroako Hezkuntza Bereziko Baliabideen Zentroak ezartzen dituen epeetan.\n3. Hezkuntzaren, Lanbide Heziketaren eta Unibertsitateen Zuzendaritza Nagusiaren ebazpen bidez arautuko dira Lanbide Heziketa Bereziko zikloetan onartzeko irizpideak.\n9. artikulua. Espedientea eta haren lekualdaketa.\n1. Desgaitasunak izan eta Curriculum Bereziko Unitate batean ikasketak egin dituzten ikasleei buruzko informazioa zuzenean igorriko da ikastetxeetako orientabideko profesional batzuen eskuetatik besteenera, eta Bigarren Hezkuntzaren bukaerako sintesi txostena erantsiko zaio, Lanbide Heziketa Bereziko ziklorako.\n2. Desgaitasunari lotutako hezkuntza behar bereziak izan eta Derrigorrezko Bigarren Hezkuntza Curriculum Egokitzapen Garrantzitsuekin egin dituzten ikasleen kasuan, txosten pedagogikoa, ezarriko den ereduaren araberakoa, igorriko da CREENAra.\nCREENA Nafarroako Hezkuntza Bereziko Baliabideen Zentroa arduratuko da informazioa ikastetxe hartzaileari emateaz, inskribatu eta matrikulatu aurretik.\n10. artikulua. Informazioa Nafarroako Eskolatze Batzorde Nagusiari.\nIkastetxeek eta Hezkuntza Departamentuko zerbitzuek beren eginkizunei buruzko txostenak emanen dizkiote Nafarroako Eskolatze Batzorde Nagusiari, eskatzen dizkienean.\nLanbide Heziketa Bereziko zikloen diseinua eta antolaketa\n11. artikulua. Lanbide Heziketa Bereziko zikloen antolaketa eta egitura.\n1. Otsailaren 28ko 127/2014 Errege Dekretuaren laugarren xedapen gehigarrian xedatutakoa garatuz, Lanbide Heziketa Bereziko zikloen egitura 1. mailako gaitasun unitateei lotutako lanbide moduluez eta beste prestakuntza-modulu batzuez osatzen da; horien helburuek ikasketa emaitzetan, ebaluazio irizpideetan eta edukietan zehaztuta egon beharko dute, indarra duen araudian ezarritakoari jarraituz.\n2. Lanbide Heziketa Bereziko zikloek egitura hau dute:\na) Lanbide Kualifikazioen Katalogo Nazionaleko 1. mailako gaitasun unitateei lotutako lanbide moduluak, honela:\n–Oinarrizko Lanbide Heziketako titulu batean integratuta.\n–Lanbide Kualifikazioen Sistema Nazionalari buruzko 1. mailako beste gaitasun unitate batzuei egokituta izatea.\nb) Etengabeko ikaskuntzaren gaitasunei lotutako lanbide moduluak, ikasleen berariazko beharrei egokituak:\nc) Autonomia pertsonala eta laneko orientabidea izeneko lanbide modulua.\nd) Lantokiko prestakuntza izeneko lanbide modulua. Nahitaezkoa izanen da, eta zikloko azken bi ikasmailetan garatzen ahalko da, 300 orduz. Azken ikasmailan, Lanbide Heziketa Dualeko programak garatzen ahalko dira.\n3. Orobat, Lanbide Heziketa Bereziko ziklo bakoitzaren oinarrizko curriculumak beste modulu batzuk, zikloko lanbide profilarekin zerikusia duten gaitasun unitateei lotu gabeak, jasotzen ahalko ditu.\n12. artikulua. Moduluen iraupena, sekuentziazioa eta denbora banaketa.\n1. Lanbide Heziketa Bereziko zikloek 4.000 orduko iraupena izanen dute, lau ikasturte osoetan banatuta.\n2. Lanbide Heziketa Bereziko zikloen ordu kopurua, oro har, honela banatuko da ikasturte bakoitzean:\na) 1. mailako gaitasun unitateei lotutako lanbide moduluak: hamabost ordu astean.\nb) Etengabeko ikaskuntzaren gaitasunei lotutako lanbide moduluak, eta autonomia pertsonala eta laneko orientabidea izeneko modulua: hamalau ordu astean.\nc) Lantokiko Prestakuntza izeneko lanbide modulua. Nahitaezkoa izanen da, eta zikloko azken bi ikasmailetan garatzen ahalko da, 300 orduz. Azken ikasmailan, Lanbide Heziketa Dualeko programak garatzen ahalko dira.\nd) Tutoretza: Ordubete astean.\n3. Ikastetxeek eta entitateek Nafarroako Foru Komunitatearen esparruan Lanbide Heziketa Bereziko zikloentzat ezarritako iraupena, sekuentziazioa eta denbora banaketa aldatzeko eskatzen ahalko diote Hezkuntzaren, Lanbide Heziketaren eta Unibertsitateen Zuzendaritza Nagusiari, erabakitzen den prozedurari jarraituz. Hezkuntzaren, Lanbide Heziketaren eta Unibertsitateen Zuzendaritza Nagusiaren ebazpenaren bidez baimendu beharko da aldaketa hori.\n13. artikulua. Moduluen antolaketa prestakuntza unitatetan.\n1. Prestakuntza bultzatu eta ikasleen berariazko behar berezietara egokitzearren, eta ikastetxeen antolaketa eta kudeaketarako autonomia erraztearren, Lanbide Heziketa Bereziko ziklo bateko lanbide modulu baten edo gehiagoren edukia hainbat prestakuntza unitatetan banatzen ahal da, horiek bereizita emateko, eta kidego eta espezialitate desberdineko irakasleek ematen ahalko dituzte.\nOfizioz edo ikastetxeek eskaera arrazoituta antolatzen ahal da modulu bat zenbait prestakuntza unitatetan; Hezkuntzaren, Lanbide Heziketaren eta Unibertsitateen Zuzendaritza Nagusiari egin beharko zaio eskaera, erabakitzen den prozedurari jarraituz. Hezkuntzaren, Lanbide Heziketaren eta Unibertsitateen Zuzendaritza Nagusiaren ebazpenaren bidez baimendu beharko da antolaketa hori.\n2. Prestakuntza unitateak lanbide moduluan lortzen ahal diren gaitasun pertsonalei, sozialei eta etengabeko ikaskuntzari lotutako ikaskuntza-emaitza bat baino gehiago jaso beharko ditu.\n3. Prestakuntza unitate bakoitzaren ziurtapenak Nafarroako Foru Komunitatearen esparruan du balioa. Lanbide modulu bat osatzen duten prestakuntza unitate guztiak gaindituz gero, modulu horren ziurtapenerako eskubidea ematen du.\n4. Antolakundeak ziurtatu behar du ikasleak modulua osatzen duten prestakuntza unitate guztiak eginak dituenean haren curriculumaren eduki guztiei dagokien prestakuntza jasoa izanen duela. Gainera, prestakuntza unitateen ordu guztien batura, gutxienez ere, dagokion zikloan indarra duen curriculum garapenean modulurako aurreikusitako ordu kopuru adinakoa izanen da.\n14. artikulua. Lanbide moduluak.\n1. Lanbide Heziketa Bereziaren zikloko lau ikasmailetan garatuko dira 1. mailako gaitasun unitateei lotutako lanbide moduluak, lanbide modulu soziolinguistikoa, lanbide modulu zientifiko-teknologikoa eta autonomia pertsonala eta laneko orientabidea izeneko lanbide modulua.\n2. Lanbide modulu horiek, arrazoi pedagogikoak eta antolaketakoak direla eta, lau prestakuntza unitatetan banatzen ahal dira, lau ikasmailetako bakoitzean garatzeko.\n3. Prestakuntza unitate bakoitzak bere programazio didaktikoa izan beharko du, eta kasuan kasuko lanbide modulua osatzen duten beste prestakuntza unitateekin koherentzia gordeko du.\n4. Beren lanbide moduluei lotutako 1. mailako gaitasun unitateak 1. mailako kualifikazio oso edo ez oso batean sartzen ahal dira Lanbide Heziketa Bereziko zikloaren curriculumean.\n5. Gaitasun unitateei lotutako lanbide moduluak gainditzeak dagozkion gaitasun unitateak egiaztatzen ditu, indarra duen araudian ezarritakoari jarraituz.\n6. 1. mailako gaitasun unitateei lotutako lanbide moduluak gainditzeak ziurtagiri akademiko baterako eskubidea emanen du; horrexek, dagozkion ondorio akademikoez gain, lanbide-gaitasuneko unitateak metatzeko orduan izanen ditu ondorioak Kualifikazioen eta Lanbide Heziketaren Sistema Nazionalean.\n7. Ofizioz edo ikastetxeek eta entitateek eskaera arrazoituta sortzen ahal dira prestakuntza unitateak, beste espezialitate bateko irakasleek ematen ahal dituzte eta prestakuntza unitateen erreferentziako iraupena aldatzen ahal da; Hezkuntzaren, Lanbide Heziketaren eta Unibertsitateen Zuzendaritza Nagusiari egin beharko zaio eskaera, erabakitzen den prozedurari jarraituz. Hezkuntzaren, Lanbide Heziketaren eta Unibertsitateen Zuzendaritza Nagusiaren ebazpenaren bidez baimendu beharko dira proposamen horiek.\n8. Modulu bakoitza osatzen duten prestakuntza unitateak programatzeko, koordinazioa beharko da haiek ematen dituzten irakasleen artean, irakaskuntza horien printzipio globalizatzailea manten dadin; gainera, modulu horien ikaskuntza-emaitza guztiak lortzen direla bermatu beharko da eta, betiere, haietarako guztira ezarritako iraupena errespetatu.\n15. artikulua. Lantokiko prestakuntza izeneko modulua.\n1. Oro har, lanbide modulu hau, nahitaezkoa denez, zikloko azken bi ikasmailetan eman beharko da, 300 orduz. Azken ikasmailan, Lanbide Heziketa Dualeko programak garatzen ahalko dira.\n2. Dena dela, Lanbide Heziketa Bereziko zikloaren ezaugarriengatik hala iritziz gero, ikastetxeak beste denbora banaketa bat proposatzen ahalko du; horretarako, ikastetxeak proposamen arrazoitu bat aurkeztu beharko du eta Hezkuntzaren, Lanbide Heziketaren eta Unibertsitateen Zuzendaritza nagusiak baimendu.\n16. artikulua. Tutoretza eta Lanbide Orientabidea.\n1. Tutoretza eta Lanbide Orientabidea bereziki hartuko dira kontuan ziklo hauetan. Tutore lanak gidatuko du ikasleen hezkuntza-prozesua, bai bakoitzarena, bai taldearena. Ikasleen berariazko beharrei egokituz burutuko dira tutoretza eta lanbide orientabidea.\n2. Laugarren ikasmailan bereziki kontuan hartuko da hurrengo erabakiak hartzeko orientabidea, prestakuntzan jarraitzeari dagokionez; horretarako, jarraitzen ahal diren ibilbideak eman beharko zaizkie ezagutzera ikasleei, eta lan munduaren informazio eguneratua eskainiko zaie, hezkuntzan zein lanbide arloan etorkizuna kudeatze aldera.\n3. Lanbide Heziketa Bereziaren zikloko tutorea ikasleez arduratzen den irakasle taldeko kide bat izanen da, eta, ahal dela, pertsona bera izanen da lau ikasmailetan. Tutoreak irakasle guztien hezkuntza lana koordinatuko du, eta harreman malgua izanen du familiarekin. Dena dela, zikloa ematen duen irakasle taldeko kide guztiek parte hartuko dute ikasleen tutoretza eta orientazio lanetan, ikasleen prestakuntza prozesu osoan.\n4. Lanbide Heziketa Bereziko zikloetan tutore lana garatzeko, koordinazio jarduketak ezarriko dira zikloko tutorearen eta orientabide departamentuaren artean, indarra duen araudiak ezartzen duen moduan.\n5. Ikasturte bakoitzean tutoretzan egiten diren jarduerak taldeko berariazko programazio batean planifikatuko dira, eta haren parte izanen dira, tutoretza planaren arabera. Programazio horretan bisitak sartu beharko dira inguruko enpresetara, ikasleak lan mundura hurbil daitezen.\n6. Gainera, taldeko irakasle tutoreak bere gain izanen du lantokiko prestakuntza izeneko lanbide moduluaren tutoretza azken bi ikasmailetan.\n17. artikulua. Zeharkako elementuak.\n1. Lanbide Heziketa Bereziko zikloek zeharka jasotzen ahalko dituzte moduluen multzoan honako alderdi hauek: talde lana, laneko arriskuen prebentzioa, ekintzailetza eta enpresa jarduera; horiek zehazteko, erreferenteak izanen dira Lanbide Heziketa Bereziko ziklo horietarako ezarritako curriculumaren garapena eta lanbide profilaren zein produkzioaren errealitatearen eskakizunak.\n2. Gainera, ingurumena errespetatzearekin zerikusia duten gaitasun eta ezagutzei buruzko alderdiak sartzen ahalko dira, eta, nazioarteko erakundeen gomendioei eta Hezkuntzaren Kalitatea Hobetzeko abenduaren 9ko 8/2013 Lege Organikoan ezarritakoari jarraituz, burutzen den jardueraren araberako ariketa fisikoa eta dieta osasungarria sustatzeko alderdiak.\n3. Orobat, zeharkako tratamendua izaten ahalko dute irakurriaren ulermenari, ahozko eta idatzizko adierazpenari, ikus-entzunezko komunikazioari, IKTei eta gizarte eta konstituzio hezkuntzari lotutako gaitasunek.\n4. Ikastetxeek eta entitateek gizon eta emakumeen arteko benetako berdintasuna eta genero indarkeriaren prebentzioa sustatzen dituzten balioak garatuko dituzte, baita edozein egoera pertsonal edo soziala dela-eta tratu berdintasunaren eta bereizkeria ezaren printzipioari lotutako balioak ere.\nLanbide Heziketa Bereziko zikloetan jarduteko printzipioak\neta metodologia arlokoak\n18. artikulua. Curriculumaren eta metodologiaren antolaketa.\n1. Lanbide Heziketa Bereziko zikloek hezkuntzarako eskubidea ematen dute eta, horri esker, ikasleek dagokien ziurtagiria eskuratzen dute.\n2. Ikastetxeek aniztasunari arreta emateko neurri metodologikoak ezartzen ahalko dituzte, haiei esker, duten autonomia baliatuz, ikasleen ezaugarriei egokitutako Lanbide Heziketa Bereziko zikloak antolatzeko, hartutako neurriek ikasketen ebaluazioa gutxitzea ekarri gabe.\n3. Aniztasunari arreta emateko neurriak ikasleen hezkuntza behar zehatzei erantzutera bideratuko dira eta Lanbide Heziketa Bereziaren zikloko lanbide gaitasunei lotutako ikaskuntza-emaitzak lortzera.\n4. Ziklo horiek osatzen dituzten moduluak garatzean, beharrezko egokitzapenak hartuko dira kontuan hezkuntza behar bereziak dituzten ikasleei arreta emateko. Nolanahi ere, gaitasun unitateei lotutako lanbide moduluak gainditzeko beharrezkoa izanen da indarreko araudiak modulu horietarako ezartzen dituen ikaskuntza-emaitza guztiak lortzea.\n5. Ikastetxeak edo entitateak ematen dituen gainerako moduluen programazioak haietan kontuan hartzen diren aurreikuspenak jaso beharko ditu, hezkuntza behar bereziak dituzten ikasleei arreta emateko.\n6. Aniztasunari arreta ematen dion hezkuntza erantzun egokia emateko, foru agindu honetan ezarritakoaz gain, Nafarroan aniztasunarekiko arreta erregulatzen duen araudian xedatutakoari jarraituko zaio Lanbide Heziketa Bereziko zikloetako ikasleentzat.\n19. artikulua. Printzipio metodologikoak.\n1. Irakaskuntza-ikaskuntza prozesuak banakakoa izan behar du, eta ikasleen behar eta ezaugarrietarako egokia. Horretarako, tutoreak, irakasle taldearekin batera, prestakuntza plan pertsonalizatuak prestatuko ditu ikasleentzat, Lanbide Kualifikazioen Katalogo Nazionaleko 1. mailako gaitasun unitateak egiaztatzen dituzten lanbide moduluak gainditu ditzaten.\n2. Lanbide Heziketa Bereziko zikloetan erabiltzen den metodologiak lagundu egin beharko die ikasleei haien gaitasunak eta ikaskuntza-emaitzak eskuratzen. Zikloaren lanbide profilak lanbide kualifikazio desberdinetako gaitasun unitateak baditu ere, zikloaren izaera unitarioa mantendu beharko da, hari esker osotasunean hartuta lortuko baitira helburuak.\n3. Ziklo horien antolaketa malgua izanen da, ikasleen egoera desberdinetara egokitzearren.\n4. Ziklo horietako metodologia orohartzailea izanen da, eta haien parte diren lanbide moduluen gaitasun eta edukiak integratzera joko du. Izaera orohartzaile horrek gidatu beharko ditu modulu bakoitzaren programazioa eta irakaslana.\n5. Ikasleen konpromisoa bilatuko da, autogidaritzaren bitartez, beren prestakuntza pertsonal eta profesionalaren prozesuaz jabetu eta arduratu daitezen.\n6. Lanbide Heziketa Bereziko zikloetan erabiltzen den metodologiak “egiten ikasi, eginez”, “ikasten ikasi” eta ikaskuntza funtzionalaren printzipioak jarraituko ditu.\n7. Ikasleak sozializazio prozesuei aurre egin diezaioten prestatuko dira, bai lanerako bai bizitza independentea izateko.\n8. Ahal dela, talde egonkorrak sortuko dira Lanbide Heziketa Bereziko zikloak lau urtean emateko.\n20. artikulua. Ikasleen ratioa taldeko.\n1. Orokorrean, taldearen ratioa hauxe izanen da: gehienez 10 ikasle eta gutxienez 5. Maila desberdineko hezkuntza beharrak dituzten ikasle taldeetan, taldearen ratioa 8 ikaslerena izanen da gehienez, eta 4koa gutxienez.\n2. Hezkuntza Departamentuak baimena ematen ahalko du aurreko atalean ezarritakoa ez den beste ikasle kopuru bateko taldeekin funtzionatzeko, haien ezaugarriak eta hezkuntza plangintzaren ondoriozko beharrak kontuan izanda.\nEbaluazioa eta ikasketen ziurtagiria\n21. artikulua. Ebaluazioa.\n1. Lanbide Heziketa Bereziko zikloetako ikasleen ebaluazioa etengabea, prestakuntzakoa eta integratzailea izanen da, aukera emanen du haien ikaskuntzak eta hezkuntza programazioak orientatzeko, eta lanbide moduluen arabera eginen da. Modulu bakoitzaren azken kalifikazioa zenbaki bat izanen da, batetik hamarrera bitartekoa (dezimalik gabe); salbuespena izanik lantokiko prestakuntza izeneko modulua, hartan, kalifikazioa “Gai” edo “Ez gai” izanen baita. Lanbide Heziketa Bereziko zikloaren azken kalifikazioa zikloaren moduluetan lortutako kalifikazioaren batez besteko aritmetikoa izanen da, bi dezimalekin.\n2. Lanbide Heziketa Bereziko zikloaren helburu orokorren esparruan, ebaluazioa egiteko, lanbide modulu bakoitzeko ikaskuntza-emaitzak eta ebaluazio irizpideak hartuko dira erreferentzia gisa; gainera, zer gaitasun profesional, pertsonal eta sozial eskuratu diren, zer gaitasun etengabeko ikaskuntzarako bizitza osoan eta ziklo horietako zer zeharkako gaitasun; hori guztia, Europako Batzordeak definitutako gaitasun nagusien esparruan, hezkuntza etapen curriculumetan baitaude.\n22. artikulua. Memoria.\nZikloa bukatzean, irakasle taldeak memoria bat prestatuko du eta, hartan, honako hauek jasoko ditu, gutxienez ere:\na) Programazioetan ezarritako helburuak zenbateraino lortu diren.\nb) Lantokiko prestakuntza izeneko modulurako helburuak zenbateraino lortu diren.\nc) Ikaskuntzaren emaitzak; ikasleen aurrerabideari buruzko txosten orokorra eta emaitzen balorazioa.\nd) Irakaskuntza prozesuaren eta irakaslanaren ebaluazioa, foru agindu honen 23. artikuluan aipatzen dena.\ne) Ikasleei eta familiei emandako orientabidea, etorkizun akademikoari edo/eta profesionalari buruz.\nf) Zikloaren balorazio orokorra.\ng) Irakasleek erabilitako metodologiaren, materialen eta baliabideen egokitasuna.\nh) Zailtasun eta beharren identifikazioa eta hobetzeko proposamenak.\ni) Interesgarritzat jotzen diren beste datu batzuk.\n23. artikulua. Irakaskuntza prozesuaren eta irakaslanaren ebaluazioa.\nIrakasleek irakaskuntza prozesuak eta beren irakaslana ebaluatuko dituzte. Ebaluazio horietan, gutxienez ere, elementu hauek sartuko dira:\na) Irakaslanak aspektu hauetan egindako ekarpena:\n–Ikasleen garapen pertsonala eta soziala.\n–Programa zenbateraino egokitzen zaien ikasleen beharrei.\n–Bizikidetza ikasgelan eta ikastetxean.\nb) Ikasgelako antolaketa eta baliabideen aprobetxamendua.\nc) Irakaslanaren plangintzaz eta garapenaz ardura duten pertsonen eta organoen koordinazioa.\nd) Irakaskuntza-ikaskuntza prozesuari buruz ikasleek egiten duten ebaluazioaren emaitzak.\ne) Hezkuntza komunitatea osatzen dutenen arteko koordinazioa eta harremana; alegia, irakasle, familia eta ikasleen artekoa.\nf) Programazio didaktikoen garapenaren etengabeko ebaluazioa.\ng) Lanbide Heziketa Bereziko zikloaren funtzionamendu orokorraren ebaluazioa, irakasle taldeak egina.\n24. artikulua. Ziurtagiria eta ondorioak.\n1. Lanbide Heziketa Bereziko zikloa egiten duen ikasleak ikasketen ziurtagiria lortuko du; hartan, gainditu dituen lanbide moduluak eta 1. mailako zein gaitasun unitate dagozkion adieraziko dira.\n2. Ziurtagiri horrek Kualifikazioen eta Lanbide Heziketaren Sistema Nazionalari buruz lortutako lanbide-gaitasunak egiaztatzeko ondorioak izanen ditu.\n3. Hezkuntza Departamentuak Lanbide Heziketa Bereziko zikloen ebaluazio eta ziurtapen prozesuari dagokion araudia garatuko du Nafarroako Foru Komunitatearen esparruan.\n25. artikulua. Otsailaren 28ko 127/2014 Errege Dekretuaren 17.3.b artikuluan aurreikusitako kolektiboak tituluak nola eskuratu.\n1. 22 urtetik gorako pertsonek oinarrizko lanbide titulua eskuratzen ahalko dute, oinarrizko lanbide titulu bateko gaitasun unitate guztiak dituztela frogatuz gero, era honetan:\na) Hasierako Lanbide Kualifikazioko Programa baten ziurtagiria, modalitate berezian.\nb) Lanbide Heziketa Bereziko ziklo baten ziurtagiria, Nafarroako Foru Komunitatean lortua.\nc) 1. mailako gaitasun unitateak egiaztatzen dituzten beste prestakuntza programa batzuk.\nd) 1. mailako lanbide ziurtagiriak.\ne) Lanbide gaitasunak ebaluatzeko eta egiaztatzeko ezarritako prozedura.\nOndoren azaltzen da oinarrizko lanbide titulua eskuratzeko prozedura.\n2. 22 urtetik gorako interesdunak eskaera egin beharko dio Oinarrizko Lanbide Heziketaren prestakuntza zikloa emateko baimendua dagoen ikastetxeko zuzendaritzari, ziklo horren bidez lortzen ahal baita nahi duen titulua, eta dagokion oinarrizko lanbide tituluaren gaitasun unitate guztiak egiaztatzen dituen dokumentazioaren kopia erantsiko du.\n3. Ikastetxeko Idazkaritzan dokumentazioa egiaztatu ondoren, ikaslea matrikulatu eta titulua eskuratzera eraman dezakeen administrazio espedientea tramitatuko da. Matrikula horrek titulua tramitatzeko baino ez du balio.\nTitulua tramitatzeko, ikastetxeko ikasleentzat erabiltzen den prozedura bera baliatuko da. Tramitazioaren bidez, lehenbailehen eskuratuko da titulua. Prozedura hau abenduaren 4ko 1850/2009 Errege Dekretuak aurreikusten duenari lotu beharko zaio, Hezkuntzari buruzko maiatzaren 3ko 2/2006 Lege Organikoan ezarritako irakaskuntzei buruzko ikasketa tituluak eta lanbidekoak ematearen gainekoa baita.\n4. Aurkezten den dokumentazioa egiaztatu ondoren, ikusten bada eskatzaileak ezin duela titulurik eskuratu, eskatzen diren gaitasun unitate guztiak egiaztatu gabe daudelako, ikastetxeko zuzendariak horren berri eman beharko dio interesdunari. Kasu horretan, eskatzaileak ez du plazarako eskubiderik falta duen prestakuntza egiteko.\nIrakasleak eta ikastetxeak\n26. artikulua. Irakaslana eta irakasleak.\n1. 1. mailako gaitasun unitateei lotutako lanbide moduluentzat, honako hau izanen da irakaskuntza eginkizuna:\na) Lanbide modulua Oinarrizko Lanbide Heziketako titulu batean integratua izatera, tituluetako bakoitzean ezarritakoa.\nb) Lanbide modulua Oinarrizko Lanbide Heziketako titulu batean integratua ez badago, Lanbide Heziketa Bereziko ziklo bakoitzaren curriculumean ezarritakoa.\n2. 1. mailako gaitasun unitateei lotu gabeko lanbide moduluetarako, Lanbide Heziketa Bereziko ziklo bakoitzaren curriculumean zehaztuko dira irakaskuntza eginkizuna eta irakasleen titulaziorako baldintzak.\n27. artikulua. Lanbide Heziketa Bereziko zikloak emateko baimena eta ikastetxeak.\n1. Hezkuntza Departamentuak erabakitzen dituen ikastetxeetan ezarriko dira Lanbide Heziketa Bereziko zikloak, hari baitagozkio eskaintza planifikatzea eta zikloak irakasteko baimena ematea. Baimena urtebetekoa izanen da, eta ziklo hauen eskaintza nahikoa, kalitatezkoa eta egonkorra izatea bermatu beharko du.\n2. Hezkuntza Departamentuak, Hezkuntzaren, Lanbide Heziketaren eta Unibertsitateen zuzendari nagusiaren ebazpen baten bidez, baimenduko ditu Hasierako Lanbide Kualifikazioko programak modalitate berezian ematen dituzten ikastetxe publikoak zein pribatuak Lanbide Heziketa Bereziko zikloak emateko, baimen berririk eskatu beharrik gabe.\n3. Hezkuntza Departamentuak urtero ezarriko du prestakuntzaren eskaintza, hezkuntza behar bereziak dituzten ikasleen premiak eta lan merkatuaren eskaerak ikusita.\n28. artikulua. Erakundeen lankidetza.\nLanbide Heziketa Bereziko zikloak abian jarri eta garatzeko, Hezkuntza Departamentuak zilegi izanen du lankidetza akordioak egitea Nafarroako Foru Administrazioko beste departamentuekin eta beste erakunde, entitate eta irabazi-asmorik gabeko elkarteekin; horiek esperientzia egiaztatua izan beharko dute gazteak gizarteratzen eta laneratzearen arloan.\nLehen xedapen gehigarria.–Ikasleen datu pertsonalen babesa.\nIkaslearen datu pertsonalak lortzeari, datu horiek ikastetxe batetik bestera lagatzeari eta datuen segurtasun eta konfidentzialtasunari dagokienez, datu pertsonalak babestearen arloan indarra duten arauetan ezarritakoari jarraikiz jokatuko da, eta betiere Hezkuntzari buruzko maiatzaren 3ko 2/2006 Lege Organikoaren hogeita hirugarren xedapen gehigarrian ezarritakoaren arabera.\nBigarren xedapen gehigarria.–Oinarrizko Lanbide Heziketako irakaskuntzan sartzea.\nOtsailaren 28ko 127/2014 Errege Dekretuaren 18. artikuluan xedatutakoa garatuz, Hezkuntza Departamentuak Lanbide Heziketa Bereziko zikloetako ikasleek bete beharko dituzten baldintzak zehazten ahalko ditu, Oinarrizko Lanbide Heziketako zikloetako nahitaezko eskaintzako plazak eskuratu ahal izateko.\nXedapen iragankor bakarra.–Hasierako Lanbide Kualifikazioko programak, modalitate berezikoak (PCPIE), Lanbide Heziketa Bereziko ziklo (LHB) bihurtzea.\nAurreko ikasturteetan hasita dauden Hasierako Lanbide Kualifikazio Bereziko programak Lanbide Heziketa Bereziko ziklo bihurtuko dira 2015-2016 ikasturtean Hezkuntzaren, Lanbide Heziketaren eta Unibertsitateen Zuzendaritza Nagusiaren ebazpen baten bidez, zeinean ziklo horietako antolaketaren aspektuak eta ikasleen ziurtagiriei buruzkoak jasoko baitira.\n1. Indarrik gabe gelditzen dira Hasierako Lanbide Kualifikazioko programei buruzko xedapen guztiak, modalitate berezikoak. Horiek Hasierako Lanbide Kualifikazioko programak Nafarroako Foru Komunitatearen esparruan arautzen dituen Hezkuntzako kontseilariaren uztailaren 4ko 109/2008 Foru Aginduan daude jasota.\n2. Orobat, indargabetu egiten dira foru agindu honetan xedatutakoari aurka egiten dioten maila bereko edo apalagoko xedapen guztiak.\nAzken xedapenetako lehena.–Arauen garapena.\nHezkuntzaren, Lanbide Heziketaren eta Unibertsitateen zuzendari nagusiari ahalmena ematen zaio behar diren neurriak har ditzan foru agindu honetan xedatutakoa aplikatzeko, garatzeko eta gauzatzeko.\nForu agindu honek Nafarroako Aldizkari Ofizialean argitaratu eta biharamunean hartuko du indarra, eta 2015-2016 ikasturtetik aurrera aplikatuko da.\nIruñean, 2015eko maiatzaren 22an.–Hezkuntzako kontseilaria, José Iribas Sánchez de Boado.\nIragarkiaren kodea: F1508096


Sarrera - Nanjing Reborn New Materials Co., Ltd.\nNanjing Reborn New Materials Co., Ltd. 2018an sortu zen, Txinako polimeroen gehigarrien hornitzaile profesionala da, Nanjing-en, Jiangsu probintzian kokatua.\nMaterial garrantzitsu gisa, polimero materialek zeregin garrantzitsua izan dute industria arlo desberdinetan mende erdi inguru garatu ondoren. Material polimeroen industriak produktu eta material berri ugari eskaini behar ditu kantitate handiko eta gama zabaleko materialekin, baina, era berean, errendimendu handiko egiturazko materialak eta material funtzionalak gero eta eraginkorragoak eskaini behar ditu teknologia altuak garatzeko. Polimeroen gehigarriek polimeroen propietate teknologikoak, prozesatzeko baldintzak eta prozesatzeko eraginkortasuna hobetzeaz gain, produktuen errendimendua, erabilera-balioa eta iraupena hobetzen dituzte.\nNanjing Reborn New Materials Co., Ltd.-eko produktuek estaldura optikoa, UV xurgatzailea, argi egonkortzailea, antioxidatzailea, agente nukleatzailea, mikrobioen aurkako agentea, Flame Retardant Bitartekoak eta beste gehigarri berezi batzuk dituzte, industria azpian aplikazio zabala dutenak:\nGehigarri plastikoen ezaugarria\nEraginkortasun handia:Plastikoen prozesamenduan eta aplikazioan dagozkion funtzioak bete ditzake. Gehigarriak konposatuaren errendimendu osoko eskakizunen arabera hautatu behar dira.\nBateragarritasuna: Erretxina sintetikoarekin bateragarria.\nIraunkortasuna: Plastikoa prozesatzeko eta aplikatzeko prozesuan ez lurrunkorrak, ez ateratzen, ez migratzen eta disolbatzen ez direnak.\nEgonkortasuna: Ez deskonposatu plastikoa prozesatzeko eta aplikatzeko garaian, eta ez erreakzionatu erretxina sintetikoarekin eta beste osagai batzuekin.\nEz-toxikoa: Ez du eragin toxikorik giza gorputzean.\nTxinako polimeroen industriak aglomerazio industrialaren joera nabaria da, eskala handiko enpresa kopurua hazten ari da eta industria egitura eskala eta intentsifikazio norabidera doitzen ari da pixkanaka. Plastikoen industria osagarria ere eskala eta intentsifikazio norabidean doitzen ari da. Errendimendu handiko berdea, ingurumena babestea, toxikoak ez diren eta eraginkortasun handiko plastikozko gehigarrien ikerketa eta garapena eta ekoizpena Txinako plastikozko gehigarrien industriaren garapenaren norabide nagusia bihurtu dira etorkizunean.


'Esteban Urkiaga Lauaxeta, 1905-1937' liburu barriak olerkari bizkaitarraren eta bere garaiaren irudia dakar - bizkaie.biz\nLaukiz udalerri bizkaitarrean jaio, Mungian bizi eta garatu, eta Bilbon pasa dan mendeko 20 eta abat merkataratu dau EHUk, 'Esteban Urkiaga Lauaxeta, 1905-1937' hai zuzen be. Liburua Euskal Herriko Unibertsitateak VI. Arte eta Kulturako Topaketen barruan Mungian antolatutako eta Jon Kortazar EHUko katedradunak zuzendutako Lauaxetari buruzko uda ikastaroaren emoitzea da.\nEuskal Herriko Unibertsitateak azaldu dauenez, 'Lauaxetaren inguruan egin dan ikerkuntza lanik aurreratuena dala esan daiteke, bere garaiko giroa eta idazlearen beraren figurea aztertzen baititu zenbait ikuspuntutatik. Hain zuzen, orain arte egindako ikerketen panoramea erakusten dau eta Lauaxetaren literaturea ulertzeko bide barriak zabaltzen ditu'.\n'Esteban Urkiaga Lauaxeta, 1905-1937' liburuaren edukia sail desbardinetan banatuta dator. Batetik, Jon Kortazarren berbaldiak Lauaxetaren poesia aztertzen dau. Bestetik, Mungiako Institutuko Miren Billelabeitia eta bere ikasleek argitasun handiz aztertzen dabe Esteban Urkiagaren kazetagintzea, hau da, Lauaxetak 'Euzkadi' aldizkarian, 1931-1936 urteen bitartean egindako kazetari lana.\nOndoren, Juan Luis Zabala kazetari eta idazleak Lauaxetari egindako gutuna irakur daiteke, eta bertan Lauaxetak ondorengo literaturan izan dauen eragina agertzen dau. Jarraian Josu Penades irakasle eta Lauaxetari buruzko tesi baten egileak idazlearen pentsamoldea aztertzen dau, Unamunoren eta Lauaxetaren arteko antzekotasunetan sakonduz.\nLourdes Otaegi irakasle eta Euskaltzaindiako Literatura Ikerketa batzordeko idazkariak, ostera, itsasoaren gaia hartzen dau bere lanaren ardatz, itsasoa Lizardirengan, itsasoa Lauaxetarengan, hain zuzen.\nBestetik, EHUko irakasle Paulo Iztuetaren berbaldian Lauaxeta poeta eta idazlea euskal egoera sozio-politiko-kulturalean kokatzea da helburua. Azkenik, Estadu Batuetako Vanderbilt Unibersidadeko irakasle Andres Zamoraren berbaldia dator: Lauaxetak zinema munduan izan dauen zerikusia azaltzen dau, 'A los cuatro vientos (Lauaxeta)' pelikulea komentatuz.\n'Esteban Urkiaga Lauaxeta, 1905-1937' liburua Euskalerriaren Adiskideen Elkartearen bidez kaleratu da, Erroteta argitaletxean.


Albistea | EHBildu | “EH Bilduk modu argian defendatuko du erabakitzeko eskubidea Madrilen”, ziurtatu du Aizpuruak, eta galdetu du beste euskal alderdiek ere gauza bera egingo ote duten\n“EH Bilduk modu argian defendatuko du erabakitzeko eskubidea Madrilen”, ziurtatu du Aizpuruak, eta galdetu du beste euskal alderdiek ere gauza bera egingo ote duten\nGipuzkoako zerrendaburuak erabakitzeko eskubidearen defentsan EH Bildu bermea dela esan du Bergaran. Ez da Podemosekin fio, eskubide hori defendatzetik berau praktikan jartzea korapilatsua dela esatera pasatu baita.\nEH Bildu | 2019-11-03 12:56:00\nGipuzkoako zerrendaburu Mertxe Aizpuruak “herri bezala dagokigun erabakitzeko eskubide demokratikoa Madrilen defendatzeko konpromisoa” hartu du gaur Bergaran EH Bilduren izenean euskal gizartearen aurrean, eta ziurtatu du koalizioak “modu argian eta zalantzarik egin gabe” defendatuko duela, “Bartzelonako adierazpena izenpetu zuten Estatuko herrietako gainontzeko subiranista guztiekin batera”. Horri jarraituz, bermatu du “EH Bilduk ez duela erabakitzeko eskubidearen aldeko testu bat onartuko instituzio batean eta handik bi egunetara eduki ia berdina daukan beste testu bat kritikatu, eraikitzailea ez dela esanez”.\nHori dela eta, Aizpuruak galdera zuzena egin die erabakitzeko eskubidea defendatzen dutela dioten beste euskal alderdiei: “Modu argian eta alderdi interesei erreparatu gabe defendatuko duzue Madrilen Euskal Herriari dagokion erabakitzeko eskubide demokratikoa?”. Eta zuzenean jo du Podemosengana, bere iritziz, alderdi horren posizioa ez dagoelako batere argi: “Podemosen zein bertsiorekin geratu behar gara? Sorrerakoarekin edo Roberto Uriarte bere hautagaiak berriki esan duenarekin, erabakitzeko eskubidea praktikan jartzea korapilatsua dela gurea bezalako gizarte anitz batean?”.\nHorrelako diskurtso anbiguoak alde batera utzita, Gipuzkoako zerrendaburuak ohoretzat jo du Llotja del Mar-eko adierazpenaren sinatze ekitaldian EH Bildu ordezkatu izana, eta azpimarratu du bertan jasotako gutxieneko programa izango dela “Madrilen egingo dugun jardunaren ardatza”; hots, autodeterminazio eskubidearen defentsa, preso politikoen askatasuna aldarrikatzea eta politika sozial aurrerakoiak bultzatzea.\n“Autodeterminazio eskubidea gure herriak demokratizatzeko tresna eraginkorrena” dela azaldu du Aizpuruak, “are eta gehiago kontuan hartzen badugu Espainiako Estatua inboluzioan sakontzeko bidea hartu duela”. Horren ildotik, Estatuak aldarrikapen demokratiko horri ematen dion erantzun antidemokratikoa kontrajarri du Eskozian eta Quebec-en burututako prozesu demokratikoekin. “Bere etorkizuna modu libre eta demokratikoan erabakitzeko eskubidea dauka euskal gizarteak, eta hala adierazi du behin baino gehiagotan kalean zein instituzioetan, Gasteizko Legebiltzarrak 1990ean egin zuen bezala; ez da gutizia bat, gure herriari, hemen bizi eta lan egiten duen euskal herritar bakoitzari dagokion eskubidea da, eta Eskoziak eta Quebec-ek egin badute, zergatik ezin dugu egin Euskal Herriak eta Kataluniak?”.\nGaldera horrek duen erantzuna argia da, EH Bilduko hautagaiak salatu duenez. “Espainiako Estatuak ez dauka zerikusirik Erresuma Batua eta Kanada bezalako herrialde aurreratuekin. Ez digu erabakitzen uzten eta horretarako gelditzen zaion tresna bakarra erabiltzen du: indarra eta errepresioa, justizia estamentuak baliatuta. Estatuak ez du ezer jakin nahi erabakitzeko eskubideaz eta oinarrizko printzipio demokratikoen errespetuaz. Guk, ordea, jendarte aurreratua eraiki nahi dugu, erabat demokratikoa, herritarrak zaindu eta babestuko dituena, baina gero eta argiago dago herri eta jendarte aurreratuez guk dugun ikuspegia eta Espainiako Estatuak daukana gero eta aldenduago daudela”.\nMaddalen Iriarte: “Ezta boto abertzale, subiranista eta ezkertiar bat etxean geratu”\nMertxe Aizpuruarekin batera aritu da Bergaran Maddalen Iriarte ere, eta Gasteizko Legebiltzarreko bozeramaileak boto ematera dei egin die ezkerreko abertzale eta subiranista guztiei, “gure herriaren etorkizuna jokoan dagoelako”. Azaldu duenez, “EH Bildun ondo eta indartsu gaude eta esku-eskura daukagu emaitza ona lortzea”, baina ezinbestekoa da “sentsazio on horiek datorren igandean boto bihurtzea”. Beraz, azpimarratu du, “ezin gara despistatu, datorren igandean boto abertzale, subiranista eta ezkertiar bat bera ere ezin da etxean geratu, bat bera ere ez”. Izan ere, “bi pertsona zoragarri, herri honen izaera ondo baino hobeto ordezkatzen dutenak Madrilera bidali edo ez dago jokoan; Bel Pozueta eta Iñaki Ruiz de Pinedo Madrilera eramatea lortu behar dugu, eta lortuko dugu. Nafarroako eta Arabako demokrata eta aurrerakoi guztiek jakin behar dute zer dagoen jokoan eta beren botoa horren arabera erabakitzeko gonbita egiten diet”. Horren ildotik gogorarazi du apirileko hauteskundeetan “euskal gizarteak lezioa eman zuela Araba, Bizkaia eta Gipuzkoan Espainiako eskuina ordezkaririk gabe utzita, eta orain gauza bera egiteko aukera dugu, albiste bikaina litzateke euskal demokrata guztiontzat”.


Argitxu Dufau: “Ezin da LAB gabe egin karrikako borroka sozialetan” | Argitxu Dufau: “Ezin da LAB gabe egin karrikako borroka sozialetan” – iparraldekohitza\nekaina 17, 2022\nArgitxu Dufau: “Ezin da LAB gabe egin karrikako borroka sozialetan”\nArgitxu Dufau – LABeko Ipar Euskal Herriko ordezkaria\nAtzotik, 10. Biltzar Nagusia du LABek, Biarritzen; lehen aldiz, Ipar Euskal Herrian. Duela 22 urte sortu zuen Baionako adarra, eta segitu nahi du garatzen, Frantziako beste sindikatu batzuek jarri traben gainetik.\nLAB Langile Abertzale Batzordeak sindikatua 1974an sortu zen, Hego Euskal Herrian, eta 2000. urtean sortu zuen Ipar Euskal Herriko adarra. Duela bi urte, pandemiagatik, ez zuten 20. urteurrena markatu ahal izan. Argitxu Dufau (Baiona, 1993) da Baionako adarraren ordezkaria nazional mailan. Lehen aldikoz Ipar Euskal Herrian —Biarritzen, atzotik— egiten ari diren Biltzar Nagusiko aipagai nagusiez mintzatu da. 10. biltzarra dute, zehazki.\nBiarritzen egitea, duela bi urteko 20. urteurrena oroitzeko da?\nManera batez markatzeko, bai; bereziki, txostenean idatzitako erronkei buruz: nazional mailan antolatuak gara, eta segitu nahi dugu horretan.\nOndoko urteetako desafioak bozkatuko dituzue. Zein dira?\nSindikatu nazional bakarra gara, eta ezaugarri hori markatu nahi dugu egunerokotasunean: antolatzeko maneran, federazioetan, ekintza sozial eta sindikalean. Orokorki, gehiago markatu nahi genituzke gure borrokak enpresatik kalera, kaletik enpresara; ekintza sindikalak azkartuz eta borroko moldeei buruz gogoeta eginez.\nIdazkaritza berria izanen duzue?\nBerrikuntza polit bat izango da: idazkaritza antirrazistaren sorrera. Duela bost urte sortu zen idazkaritza feminista, eta lehen bilan bat ateratzen ahal dugu, oso bilan baikorra. Sindikatuak 5.000 afiliatu gehiago egin ditu, eta parte handiena emazteak dira. Ekintza sindikal feministak ere eginak izan dira: pikete feministak deitzen ditugunak, eta abar. Badakigu idazkaritza berezia sortzearekin zuku gehiago ateratzen dela.\n“Idazkaritza antirrazista” izateak zer erran nahi luke?\nEz-arrazista izatea ez da bakarrik antirrazista izatea; gehiago da. Sindikatuan politika berezia martxan jarriko dugu antirrazismoan aktibo izateko. Benetako tresna izateko langile guzientzat. Ez gu, LABeko afiliatuak eta migrazioko langileak edo arrazializatuak, baizik eta denon artekoa.\nPaperik gabekoak, LAB barne ez den sail batzuetako langileak hunkitzeko?\nEgia profil ezberdinak badirela: azken urteetan Afrikatik etortzen direnak, paperik gabekoak —aktiboak izan nahi dugu borroka moldeak eskuan izan ditzaten—. Baina badira Perutik, Italiatik eta abar heldu direnak ere, paperekin. Konturatzen gara lan mundua anitz aldatzen ari dela, eta presente egon nahi dugu. Adibidez: autonomo faltsuak; etxeko langileak —24 orduz etxe batean lan egiten dutenak, nagusiaren oso menpe direnak—; Uber bezalako banatzaileak; eta robotizatze handia bizi duten sektoreak.\nZuzendaritza eredua ere nahi izan duzue birpentsatu?\nErabakia izan da idazkari batetik bi koordinatzaile nazionaletara pasatzea. Biko postuetan beti emazte bat izanen da, gutienez; sindikatuko estatutuetan sartuko dugu. Saiatuko gara horizontaltasuna lantzen beti. Parte hartzearen garrantzia markatzen dugu. Zinezko ardatz bat dugu eztabaida bizirik izatea sindikatuan.\nBi hamarkadaren ondotik, Ipar Euskal Herrian LAB zertan da?\nKasik seiehun afiliatu ditugu, eta urtero emendatzen da. Urratsez urrats ibili gara; lehen sail sindikalak sortu direnean, beti epaiketak izan dira. Aurkezten garen hauteskunde guzietan epaiketak ditugu. Azkena, duela lau urte, Baionako ospitalean aurkeztu ginenean. Azpimarratu behar da epaiketa guziak irabazi ditugula. Prud’hommes bozetan ere aurkeztu gara, eta urrats handi bat izan da, erakusteko sindikatua garela. Beraz, lehen erronka izatea izan da. Ez itxurazko abertzaleen sindikatu bat, baina enpresetan, borroka sozialetan egoteko. Hori lortu da.\nNahiz sindikatu guziek ez zaituzteten onartzen, oraino?\nEz dugu inongo oparirik izan; oztopoz oztopo ibili gara beste sindikatuekin. Nahiz eta harremanak sendotu diren, gaur egun ofizioarteko sindikatuartekoan ez gara. Alta, ikusiz zer erasoak jasotzen ditugun —Macron, El Khomri ordenantzak, erretretak, langabezia asurantza—, kondenatuak gara elkarrekin egitera. Hori irabazi dugu: ezin da LAB gabe egin karrikako borroka sozialetan.\nJakintza, denen eskura\nElkargoak eraso sexistei buru egitera ekarri nahi ditu herriak


VITORIA - GASTEIZ ETA KENT FOLLET LILURATU ZUEN KATEDRALA - FurgoBidaiak\nGasteizko alde zaharra muino baten gainean kokatzen da, eta bere forma obalatuarengatik horrela deitua izan da. Haren inguruan biltzen diren kale zein eraikinek Erdi Aroko izen eta nortasuna mantentzen dituzte, hala nola: lanbideak aipatzen dituzten – hedegile, aiztogile, Errementari- kaleak, Machete edo Aihotz plaza, Portaloia…\nKanperra Autokarabanen gunean aparkaturik utzi ondoren, tranbia hartu genuen handik oso gertu pasatzen zelako. Forondako atean hartu genuen eta Legebiltzarra geltokian jaitsi\nginen zentrora iristeko.\nAgustin Ibarrolaren “La Mirada” eta gure kameraren begirada.\nEzin ederragoa iruditu zitzaigun Andre Maria Zuriaren plaza, baina gehien gustatu zitzaiguna miradore txuriz betetako etxeak izan ziren\nPlazaren goialdean, San Migel eliza gotikoa abuztuaren 4a noiz iritsiko zain dago, orduan, haren dorrearen goialdetik Zeledon (Gasteiko jaietako pertsonaia nagusia) jaitsiko\nbaita festari hasiera emanez.\nSagartoki taberna: “arrautza frijitua” pintxoa\nBazkaltzek Virgen Blanca taberna-jatetxera hurbildu ginen. Kantitate handiko eta mimoz egindako platerak iruditu zitzaizkigun. Pena da, baina izan zuen akats bakarra izan zen kafea barran hartu behar zela. Jende asko zegoen nor altxatuko zain.\nAntzinean, plaza horretan “Merkado del Ala” izeneko merkatua egiten zen non ekintzarik nagusiena abelgorrien salerosketa zen horregatik, Idien plaza edo “Plaza de los bueyes” izenarekin ere ezaguna izan da.Hala ere, XVIII. mendetik aurrera Aihotz plaza izena jaso zuen. Zergatik,ordea? Dirudienez, herriko prokuradore nagusiak bere kargua zin egiten zuen jendaurrean eta aihotz baten gainean, eta zin egindakoa ez bazuen betetzen aihotzak burua moztuko zion.\nOndoren, jolasteko tartea izan zen…Parkeetan, iturrietan…\nGasteizko Santa Maria katedralaren alboan dago, XV. mendean eraiki zen, eta beraz, Gasteiz hiriak gordetzen duen eraikin zaharrenetako bat da. Neurri handiak dituen gotiko\nestiloko eraikina da. Behealdeak itxura ertsia du eta harlanduz egina dago; goialdea aldiz, egur eta adreiluz egina dago.\nBurbuileria plazako “Denboraren harira” horma-irudia.Begiak ondo ireki eta berreskuratu diren horma zaharrei erreparatu!\nEstilo gotikoa dauka eta XIV. mendean eraiki zen 1181. Urteko gaztelu-elizaren gainean. Betidanik izan ditu haren oinarrietan arazoak, hasieratik gaizki eraikita dago eta.Gaur egun katedralen artean bitxikeri bat da, izan ere, “lanengatik irekita” haren leloa da(“Abierto por obras”). Konponketa lanak aprobetxatuz bisitariei ibilbide gidatuak egiten zaizkie, modu horretan, katedralaren barrunbeak ere ikusminez behatzeko.


Sensō-ji - Wikipedia, entziklopedia askea.\n35° 42′ 52″ N, 139° 47′ 48″ E / 35.714555555556°N,139.79663888889°E / 35.714555555556; 139.79663888889Koordenatuak: 35° 42′ 52″ N, 139° 47′ 48″ E / 35.714555555556°N,139.79663888889°E / 35.714555555556; 139.79663888889\nSensō-ji (japonieraz: 金龍山浅草寺, Kinryū-zan Sensō-ji?) Tokioko tenplorik ezagunena da, hiriaren iparraldean dagoen Taitō auzoan dagoen VII mendeko tenplo budista hain zuzen ere.\n2.1 Kanpo aldea\n2.2 Barneko eraikinak\nKannon bodhisattvaren omenezko tenploa da. Kondairaren arabera bi arrantzalek Kannon-en estatua Sumida ibaiaren ertzean aurkitu zuten 628an eta Asakusa herrixkan tenplo bat egitea erabaki zuten. Komunitate erlijiosoa 628an bertan sortu zen eta tenploa 645 inguruan eraiki zen.\nXVII mendean Tokugawa Ieyasuk Tokugawa leinuaren tenplo babestaile izendatu zuen Sensō-ji, eta lur ugari eman zizkion. 1657an Yoshiwara auzoa sortu zen inguruan eta tenploa jendez bete zen.\n1923ko lurrikarari aurre egin zion baina ez Bigarren Mundu Gerrako bonbaketei. Oraindik Edo Aroko egitura mantentzen du hala ere.\nTenplora sartzeko Kaminarimon atea (雷門, "Trumoiaren atea") pasa eta komertzioz eta erromesez beteriko Nakamise-dori (仲見世通り) bide zuzena zeharkatu behar da. Nakamise-dori kalearen bukaeran Hōzōmon atea (宝蔵門, "Altxorraren-etxearen atea") dago. Ate bakoitzean linternak, kanpaiak eta estatua erraldoiak daude eta kolore gorria nagusi da.\nBarneko eraikinak[aldatu | aldatu iturburu kodea]\nTeilatu beltz eta horma gorrizko eraikinak dira. Aipagarrienak honako hauek dira:\nHondō: Pabiloi nagusia da, 1958an eraikitakoa. Kannon bodhisattvaren estatua dauka eta erromesek txanponak jaurti eta kandelak pizten dituzte. Aurrean daukan plazaren erdian intsentsua erretzeko labea dago eta inguruan omikuji izeneko zortearen paper-tirak erosten dira.\nDembo-in lorategiak: monjeen lorategia da, beren bizilekuek inguraturik dagoena.\nBost solairutako pagoda: 1973an eraiki zen, aurrez zegoenaren berdin berdina da.\nTokioko jaialdi xintoistarik jendetsuenetakoa egiten da bertan, Sanja Matsuri izenekoa. Maiatzaren erdialdean izaten da eta bi milioi pertsona inguru erakartzen ditu.\nHondō, pabiloi nagusia\nBost solairutako pagoda\nSanja Matsuri jaialdia.\n(Japonieraz) Sensō-ji tenploaren webgune ofiziala


ikasbil.eus: Dokuteka: Bideo-deien moda\nKomunikatzeko modu desberdinak erabili ohi ditugu, baina konfinamenduan bat nagusitu da: bideo-deia. Horren inguruko gogoeta umoretsua duzu hau.\nBideo-deien inguruan aritu da Iker Lauroba Euskadi Irratiko Baipasa saioan. Berak egindako gogoeta entzungo duzu audioan\nAntton Telleriarekin batera osatu duen irrati-tartea osorik entzun nahi izatera, hemen duzu.\nETB1eko Etxekoak saioko irudi bat.\nIKER LAUROBA. Bideo-deiak edo Covideo deiak, zeren erabiltzen ditugu, bai, baina birusa gure artean dugunetik batez ere. Orain arte hor zeuden baina ez zituen inork erabiltzen, teletestua bezala.\nLainoan dauden erremintak erabiltzen ditugu hauek egiteko. Horregatik dira bide-hodeiak. La Ainhoa, la Mari, el Aitor... Denak elkartu eta ari gara skypeparatean. Lasai zaude, eta bat-batean, tzun tzun tzun, tzun tzun tzun... Bideo-deia, ostia, etxean nagoela bakarrik, atzotik dutxatu gabe, eta biluzik gerritik behera, Iban Garate bezala, Gaur Egun aurkezten duenean. Gainera, bideo-dei hauetan batek benatajarekin jolasten (jokatzen) du beti. Deia egiten duenak denbora izan du prestatzeko, horrek du boterea.\nHau da kotxean aparkaleku bila zoazenean bezala, eta bat-batean norbait ikusten duzu kotxe baten ondoan zutik. Bere parean gelditu eta galdetzen diozu: "Aterako zara?". Orduan berari harrotasun-aurpegia jartzen zaio, munduaren jabe sentitzen da momentu horretan, hiru-lau segundu hartzen ditu erantzuteko, eta esaten dizu: "Ez". Ba pertsona hori da bideo-deia egiten duena. Eta zu, zu kotxean leku bila ordu-erdiz bueltaka jarraituko duena.\nGainera, lehen ez zegoen momentu desegokirik telefonoari erantzuteko. Kaka egiten egonda ere, telefonoa hartu zenezakeen, txorongoa rapelatzera bota behar zenuenean, besteari galdera bat egin entretenitua egoteko, eta listo! Lasai deskargatu zenezakeen zure punto-plof artxiboa, bestea ez zela konturatuko.\nAmaitzeko. Ez da beharrezkoa kamara bat egotea hitz egiteko. Gainera, ez dakit fijatu zareten, baina denbora gehiena, gu gauden koadrotxoari begira pasatzen dugu. Horretarako, ispilu baten aurrean jarri, dei normal bat egin, eta listo.\nBideo-deiak birusaren garaian